open-index/open-wikipedia-markdown huggingface dataset:
ജനയുഗം ദിനപ്പത്രം

മലയാളത്തിലെ ഒരു ദിനപത്രമാണ് **ജനയുഗം**. കമ്മ്യൂണിസ്റ്റ്  പാർട്ടി ഓഫ് ഇന്ത്യയുടെ കേരള ഘടകത്തിന്റെ മുഖപത്രമാണിത്. തിരുവനന്തപുരം, കൊച്ചി, കോഴിക്കോട്, കണ്ണൂർ,കൊല്ലം എന്നീ അഞ്ച് എഡീഷനുകൾ നിലവിലുണ്ട്. ഇന്ത്യയിൽ ആദ്യമായി സ്വതന്ത്ര സോഫ്റ്റ് വെയർ ഉപയോഗിച്ച്  പുറത്തിറക്കുന്ന പത്രമാണ് ജനയുഗം. 

## ചരിത്രം
1947-ൽ കൊല്ലത്ത് നിന്ന് വാരികയായി തുടക്കം കുറിച്ചു. എൻ. ഗോപിനാഥൻ നായരായിരുന്നു പ്രഥമ പത്രാധിപർ. 1953 നവംബർ 16 മുതൽ ദിനപത്രമായി പ്രസിദ്ധീകരിക്കുവാൻ തുടങ്ങി. 1993-ൽ പ്രസിദ്ധീകരണം നിലച്ചുവെങ്കിലും 2007 മേയ് 31 മുതൽ വീണ്ടും പ്രസിദ്ധീകരണം ആരംഭിച്ചു. പ്രസിദ്ധീകരണം നിർത്തിയപ്പോൾ കൊല്ലത്തുനിന്നും കോഴിക്കോട്ടു നിന്നും മാത്രം പുറത്തിറങ്ങിയിരുന്ന ജനയുഗം ഇപ്പോൾ തിരുവനന്തപുരം, കൊച്ചി, കോഴിക്കോട്, കണ്ണൂർ, കൊല്ലം എന്നീ അഞ്ചു  കേന്ദ്രങ്ങളിൽ നിന്ന് പ്രസിദ്ധീകരിക്കുന്നുണ്ട്.

മലയാളത്തിലെ ആദ്യത്തെ ബോക്സ് കാർട്ടൂൺ ജനയുഗത്തിലെ കിട്ടുമ്മാവനാണ്.

## അവലംബം

വർഗ്ഗം:കമ്മ്യൂണിസ്റ്റ് പാർട്ടി ഓഫ് ഇന്ത്യ
വർഗ്ഗം:ഇന്ത്യയിലെ പത്രങ്ങൾ
നിക്കരാഗ്വ തടാകം

തെക്കു പടിഞ്ഞാറൻ നിക്കരാഗ്വയിലെ ഒരു ശുദ്ധജല തടാകമാണ് **നിക്കരാഗ്വ തടാകം**.സമുദ്രനിരപ്പിൽ നിന്നും സുമാർ 32 മീറ്റർ ഉയരത്തിലായി സ്ഥിതിചെയ്യുന്നു. ഈ തടാകത്തിന് ഏകദേശം 154 കിലോമീറ്റർ നീളവും 63 കിലോമീറ്റർ വീതിയുമുണ്ട് 70 മീറ്റർ ആണ് പരമാവധി ആഴം . വിസ്തീർണം സുമാർ 8030 ച.കി.മീ.

## ഏറ്റവും വലിയ തടാകം

മധ്യ-അമേരിക്കയിലെ ഏറ്റവും വലിയ തടാകമായ നിക്കരാഗ്വ, ലോകത്തിലെതന്നെ വിസ്തൃതമായ ഒരു ശുദ്ധജല തടാകം കൂടിയാണ്. ഏതാണ്ട് ദീർഘവൃത്താകൃതിയിൽ വ്യാപിച്ചിരിക്കുന്ന ഈ തടാകം വീതികുറഞ്ഞ റിവാസ് (Rivas) കരയിടുക്കിനാൽ പസിഫിക് സമുദ്രത്തിൽ നിന്നും വേർതിരിക്കപ്പെട്ടിരിക്കുന്നു. 19 കി.മീ. ആണ്. ഈ കടലിടുക്കിന്റെ പരമാവധി വീതി. ലവണാംശമുള്ള ജലത്തിൽ മാത്രം കാണപ്പെടുന്ന സ്രാവ്, ടാർപ്പൺ (tarpon) തുടങ്ങിയ മത്സ്യങ്ങളെ നിക്കരാഗ്വ തടാകത്തിൽ കാണാം. അഗ്നിപർവത പ്രവർത്തനങ്ങളുടെ ഫലമായി സമുദ്രത്തിൽ നിന്നും വേറിട്ട ഈ ജലാശയത്തിലെ ലവണാംശം ക്രമേണ നഷ്ടപ്പെട്ട് ശുദ്ധജലമത്സ്യങ്ങൾക്കും മറ്റു ജലജീവികളൾക്കും ജീവിക്കാൻ അനുയോജ്യമായ ആവാസവ്യവസ്ഥ സംജാതമായി എന്നാണ് നിഗമനം.

## തടാകത്തിലെ മറ്റുദ്വീപുകൾ

നിക്കരാഗ്വ തടാകത്തിൽ അനേകം ചെറുദ്വീപുകൾ സ്ഥിതിചെയ്യുന്നുണ്ട്. പ്രകൃതിമനോഹരമായ ഈ ദ്വീപുകൾ വിനോദ സഞ്ചാരികളുടെ പ്രധാന സന്ദർശനകേന്ദ്രങ്ങളാണ്. തടാകത്തിന്റെ വടക്ക് സാപറ്റേറ ദ്വീപും (Zapatera) തെക്ക് സോളൻറ്റിനേം (solentiname) ദ്വീപുകളും സ്ഥിതിചെയ്യുന്നു. ഇവയ്ക്ക് മധ്യേയാണ് ഏറ്റവും വലിയ ദീപായ ഒമെറ്റേപെ (Ometepe)യുടെ സ്ഥാനം. കൺസപ്സിയോൺ (concepcion), മാഡെറാസ് (Maderas) എന്നീ രണ്ടു അഗ്നിപർവതങ്ങളും ഈ ദ്വീപുകളിൽ സ്ഥിതിചെയ്യുന്നുണ്ട്. പ്രീ കാംമ്പ്രിയൻ ശിലാരൂപങ്ങളാണ് സാപറ്റേറ ദ്വീപിലെ മുഖ്യആകർഷണം പ്രത്യേക ആകൃതിയിൽ ഇവിടെ നിർമ്മിക്കുന്ന കളിമൺ പാത്രങ്ങൾ ശ്രദ്ധേയമാണ്. തടാകത്തിന്റെ വടക്കു പടിഞ്ഞാറൻ തീരത്തുള്ള ഗ്രനഡ (granada) നിക്കരാഗ്വയിലെ ഒരു |തുറമുഖമാണ്.

വടക്കു പടിഞ്ഞാറുള്ള മാനാഗ്വ (manague) തടാകത്തിന്റെ ജലനിർഗമനമാർഗ്ഗമായ ടിപിടാപ (Tipitapa) നദി നിക്കാരാഗ്വ തടാകത്തിന്റെ വടക്കുപടിഞ്ഞാറ് വച്ച് തടാകത്തിലേക്ക് പ്രവേശിക്കുന്നു. സാൻ ജവാൻ നദി (san Juan) ഈ തടാകത്തിലെ ജലം കാരബീയൻ കടലിലെത്തിക്കുന്നു. 

## അവലംബം

## പുറത്തേക്കുള്ള കണ്ണികൾ
*http://vianica.com/go/specials/18-lake-nicaragua.html 
*http://www.edicioneslupita.com/nicaragua/lagoi.html 
*http://www.britannica.com/EBchecked/topic/413907/Lake-Nicaragua
*http://digitalcommons.unl.edu/cgi/viewcontent.cgi?article=1001&context=ichthynicar
*http://www.picsearch.com/pictures/Travel/Nature/Lakes/Lake%20Nicaragua.html 
*https://www.google.co.in/search?q=tarpon&hl=en&client=firefox-beta&hs=Wz3&rls=org.mozilla:en-US:official&prmd=imvns&tbm=isch&tbo=u&source=univ&sa=X&ei=-VGOT6nDFInVrQeov4WXCQ&ved=0CFYQsAQ&biw=1024&bih=609&sei=fVKOT5vVHY7QrQfoqKWTCQ Images for tarpon
  
## വീഡിയോ
*http://www.youtube.com/watch?v=MFV6BPatWYM

വർഗ്ഗം:നിക്കരാഗ്വയിലെ തടാകങ്ങൾ
കേരള ജംഇയ്യത്തുൽ ഉലമ

കേരളത്തിലെ ഒരു മുസ്ലീം പണ്ഡിത സംഘടനയാണ് **കേരള ജംഇയ്യത്തുൽ ഉലമ**. 1924 മെയ് 10,11,12 ദിവസങ്ങളിൽ ആലുവയിൽ ചേർന്ന മുസ്‌ലിം ഐക്യസംഘത്തിന്റെ രണ്ടാം വാർഷിക സമ്മേളനത്തോടനുബന്ധിച്ച് രൂപീകൃതമായി. മണപ്പാട് കുഞ്ഞഹമ്മദ് ഹാജി, ടി.കെ മുഹമ്മദ് മൗലവി, ഇ.കെ മൗലവി എന്നിവരായിരുന്നു സംഘാടകർ. പണ്ഡിതനും വെല്ലൂർ ബാഖിയാതുസ്സ്വാലിഹാത് പ്രിൻസിപ്പളുമായിരുന്ന അബ്ദുൽ ജബ്ബാർ ഹദ്‌റതായിരുന്നു പ്രസ്തുതയോഗത്തിന്റെ അധ്യക്ഷൻ. സ്വാതന്ത്ര്യ സമരസേനാനിയാ ഇ. മൊയ്തു മൗലവി പ്രമേയം അവതരിപ്പിച്ചു. പി. അബ്ദുൽ ഖാദർ മൗലവി പ്രസിഡന്റും സി. അബ്ദുല്ലക്കോയ തങ്ങൾ, കെ.കെ മുഹമ്മദ് കുട്ടി മൗലവി എന്നിവർ വൈസ് പ്രസിഡന്റുമാരുമായും സംഘടന രൂപീകൃതമായി. സെക്രട്ടറി സി.കെ മൊയ്തീൻ കുട്ടിയും ജോയിന്റ് സെക്രട്ടറി ഇ.കെ മൊയ്തുമൗലവിയുമായിരുന്നു. പി.പി ഉണ്ണി മൊയ്തീൻ കുട്ടി, പാലോട് മൂസക്കുട്ടി മൗലവി, കെ.എം. മൗലവി, പി.എ. അബ്ദുൽ ഖാദർ മൗലവി, ബി.വി. കൊയക്കുട്ടി തങ്ങൾ, സി.അബ്ദുല്ലക്കുട്ടി മൗലവി, പിലാശേരി കമ്മു മൗലവി തുടങ്ങിയവർ പ്രവർത്തക സമിതിയംഗങ്ങളായിരുന്നു. മുസ്‌ലിം ഐക്യസംഘത്തിന്റെ പണ്ഡിത നേതൃത്വം എന്ന നിലക്ക് രൂപം കൊണ്ടതാണെങ്കിലും പിന്നീട് ഐക്യസംഘം അപ്രസക്തമായി മാറുകയായിരുന്നു. സുവർണഘട്ടം (1935): കെ.എം. മൗലവി, എം.സി.സി അബ്ദുറഹ്മാൻ. 

1925 ൽ ജംഇയ്യത്തുൽ ഉലമയിൽ നിന്നും കേരള ജംഇയ്യത്തുൽ ഉലമ എന്ന പേരിൽ മറ്റൊരു വിഭാഗമായി ചില പണ്ഡിതന്മാർ പിരിഞ്ഞു. പാങ്ങിൽ അഹ്മദ് കുട്ടി മുസ്‌ലിയാരുടെയും വരക്കൽ മുല്ലക്കോയ തങ്ങളുടെയും നേതൃത്വത്തിലാണ് ഈ പിളർപ്പ്. 1926 ൽ ഇത് സമസ്ത കേരള ജംഇയ്യത്തുൽ ഉലമ എന്ന് പുനർനാമകരണം ചെയ്തു. 2002 ൽ കേരള നദ്‌വത്തുൽ മുജാഹിദീനിലെ പിളർപ്പിനെ തുടർന്ന് ഇംഇയ്യത്തുൽ ഉലമയും രണ്ടായി പിളർന്നു. 

1950 ൽ കേരള നദ്‌വത്തുൽ മുജാഹിദീന്റ രൂപീകരണത്തിലേക്ക് നയിച്ചത് ജംഇയ്യത്തുൽ ഉലമയുടെ ഇസ്‌ലാഹി പ്രവർത്തനങ്ങളായിരുന്നു. അതോടെ സംഘടനയുടെ ദൗത്യം കേരള നദ്‌വത്തുൽ മുജാഹിദിന് മാർഗ ദർശനം നൽകുന്നതിൽ പരിമിതമായി. ജമാഅത്തെ ഇസ്‌ലാമി അമീറായിരുന്ന കെ.സി. അബ്ദുല്ല മൗലവി സംഘടനയിലെ പ്രമുഖ പണ്ഡിതരിലൊരാളായിരുന്നു. നിർവ്വാഹക സമിതിയിൽ അംഗമായിരുന്ന അദ്ദേഹവും വി.കെ. ഇസ്സുദ്ദീൻ മൗലവിയും 1947 ൽ രാജിവെച്ചു. ഇവരോടൊപ്പം ജംഇയ്യത്തുൽ ഉലമാ സെക്രട്ടറിയായ ഇ.കെ മൗലവി, വി.പി. മുഹമ്മദ് മൗലവി, കെ.കെ. ജലാലുദ്ദീൻ മൗലവി എന്നിവരും രാജി വെച്ചിരുന്നു. 1947 ജൂലൈ ഒന്നിന് സംഘടനയുടെ നേരിട്ടുള്ള നിയന്ത്രണത്തിൽ പുളിക്കൽ മദീനത്തുൽ ഉലൂം അറബിക് കോളേജ് സ്ഥാപിതമായി. 
## നേതൃത്വം
#	പി. അബ്ദുൽ ഖാദർ മൗലവി (1924-1933)
#.	എൻ. മമ്മു മൗലവി (1933-1934)
#.	സയ്യിദ് അബ്ദുൽ വഹാബ് ബുഖാരി (1934-1935)
#.	കെ. എം. മൗലവി (1935-1950)
#.	മങ്കട ഉണ്ണീൻ മൗലവി (1950-1953)
#.	വി. പി. ഉണ്ണിമൊയ്തീൻ കുട്ടി മൗലവി (1953-1971)
#.	എം. ശൈഖ് മുഹമ്മദ് മൗലവി ഉഗ്രപുരം (1971-1977)
#.	കെ. ഉമർ മൗലവി (1977-1979)
#.	പി. സെയ്ദു മൗലവി
#.	കെ.എൻ. ഇബ്രാഹി മൗലവി
#ടി. കെ. മുഹിയിദ്ധീൻ ഉമരി
#എം മുഹമ്മദ് മദനി
#ഹനീഫ് കായക്കൊടി

## പ്രഥമ പ്രവർത്തനലക്ഷ്യങ്ങൾ
#ഭിന്നിച്ചു നിൽക്കുന്ന പണ്ഡിതന്മാർക്കിടയിൽ ഐക്യമുണ്ടാക്കുക.
#മുസ്‌ലിം സമുദായത്തിലെ പ്രശ്‌നങ്ങൾ തീർപ്പാക്കുക
#ഫത്‌വ ബോർഡ് രൂപീകരിക്കുക
#അനിസ്‌ലാമിക ദുരാചാരം ഒഴിവാക്കുക
#മറ്റ് ഉചിതമായ മതപ്രവർത്തനങ്ങൾ നടത്തുക

## അവലംബം

വർഗ്ഗം:കേരളത്തിലെ സംഘടനകൾ
ജൊമൊ കെനിയാറ്റ

കെനിയയുടെ ആദ്യ പ്രസിഡണ്ടാണ് **ജൊമൊ കെനിയാറ്റ** (1889-1978). കെനിയയുടെ സ്ഥാപകപിതാവായി കണക്കാക്കുന്ന കെനിയൻ കോളനി വിരുദ്ധ പ്രവർത്തകനും രാഷ്ട്രീയക്കാരനുമായിരുന്നു. 

1963 മുതൽ 1964 വരെ കെനിയയുടെ പ്രധാനമന്ത്രിയായും തുടർന്ന് 1964 മുതൽ 1978-ൽ അദ്ദേഹം മരിക്കുന്നതുവരെ അതിന്റെ ആദ്യത്തെ പ്രസിഡന്റായും കെനിയ ഭരിച്ചു. ആദ്യത്തെ പ്രസിഡന്റ് എന്ന നിലയിൽ ബ്രിട്ടീഷ് സാമ്രാജ്യത്തിന്റെ കോളനിയിൽ നിന്ന് കെനിയയെ ഒരു സ്വതന്ത്ര റിപ്പബ്ലിക്കാക്കി മാറ്റുന്നതിൽ അദ്ദേഹം സുപ്രധാന പങ്ക് വഹിച്ചു. പ്രത്യയശാസ്ത്രപരമായി ഒരു ആഫ്രിക്കൻ ദേശീയവാദിയും യാഥാസ്ഥിതികനുമായിരുന്ന അദ്ദേഹം 1961 മുതൽ മരണം വരെ കെനിയ ആഫ്രിക്കൻ നാഷണൽ യൂണിയൻ (KANU) പാർട്ടിയെ നയിച്ചു. 

## അവലംബം

വർഗ്ഗം:1889-ൽ ജനിച്ചവർ
വർഗ്ഗം: 1978-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 22-ന് മരിച്ചവർ

വർഗ്ഗം:കെനിയൻ പ്രസിഡണ്ടുമാർ
വർഗ്ഗം:കിക്കുയു ജനത
ബഞ്ചമിൻ ടില്ലറ്റ്

ബ്രിട്ടീഷ് തൊഴിലാളി നേതാവായിരുന്ന **ബഞ്ചമിൻ ടില്ലറ്റ്** 1860 സെപ്റ്റംബർ 11-ന് ബ്രിസ്റ്റോളിൽ ജനിച്ചു. വിദ്യാഭ്യാസാനന്തരം കുറേക്കാലം റോയൽ നേവിയിലും കച്ചവടക്കപ്പലിലും ഇദ്ദേഹം ജോലി നോക്കിയിരുന്നു. തുറമുഖത്തൊഴിലാളികളെ സംഘടിപ്പിച്ചുകൊണ്ടാണ് ഇദ്ദേഹം ട്രേഡ് യൂണിയൻ രംഗത്തെത്തിയത്. 1889-ലെ തുറമുഖസമരത്തിന് നേതൃത്വം നൽകിയത് ടില്ലറ്റ് ആയിരുന്നു. ഡോക്കേഴ്സ് യൂണിയൻ, ജനറൽ ഫെഡറേഷൻ ഒഫ് ട്രേഡ് യൂണിയൻസ് എന്നീ സംഘടനകൾ സ്ഥാപിക്കുന്നതിന്റെ പിന്നിൽ ഇദ്ദേഹത്തിന്റെ പ്രവർത്തനങ്ങളാണുണ്ടായിരുന്നത്. 1911-ലെ തുറമുഖസമരത്തിലും ഇദ്ദേഹം പ്രമുഖപങ്കുവഹിച്ചിരുന്നു. ഇദ്ദേഹത്തിന്റെ യൂണിയനും മറ്റു യൂണിയനുകളും കൂടിച്ചേർന്ന് ട്രാൻസ്പോർട്ട് ആൻഡ് ജനറൽ വർക്കേഴ്സ് യൂണിയൻ സ്ഥാപിതമായതോടെ ഇദ്ദേഹത്തിന്റെ ട്രേഡ് യൂണിയൻ പ്രവർത്തനം മന്ദഗതിയിലായി. എങ്കിലും നിരവധി വർഷം ട്രേഡ് യൂണിയൻ കോൺഗ്രസിന്റെ ജനറൽ കൗൺസിലിൽ അംഗമായി പ്രവർത്തിച്ചിരുന്നു. 1928-29 -ൽ അതിന്റെ അധ്യക്ഷപദവിയും വഹിച്ചു. നോർത്ത് സാൽഫോഡ് മണ്ഡലത്തിൽ നിന്നും ലേബർ പാർട്ടി പ്രതിനിധിയായി ഇദ്ദേഹം 1917 മുതൽ 24 വരെയും 1929 മുതൽ 31 വരെയും പാർലമെന്റംഗമായിരുന്നു. ഇദ്ദേഹം 1943 ജനുവരി 27-ന് ലണ്ടനിൽ മരണമടഞ്ഞു.

## പുറത്തേക്കുള്ള കണ്ണികൾ
*http://www.spartacus.schoolnet.co.uk/REtillett.htm 
*http://books.google.co.in/books/about/Ben_Tillett.html?id=IMcOAAAAQAAJ&redir_esc=y
*http://web.mac.com/philkatzone/thinking-hands/50.html

വർഗ്ഗം:1860-ൽ ജനിച്ചവർ
വർഗ്ഗം: 1943-ൽ മരിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:ജനുവരി 27-ന് മരിച്ചവർ
മഞ്ഞപ്പനി

**മഞ്ഞപ്പനി** (Yellow fever)ഒരു ജന്തുജന്യ രോഗമാണ് (Zoonosis), കാരണക്കാരൻ 40 -50  നാനോ മീറ്റർ മാത്രം വലിപ്പമുള്ള ഫ്ലാവി വൈറസ് കുടുംബത്തിലെ ആർ. എൻ.എ (RNA) ഘടനയുള്ള ഒരു
ആർബോ-വൈറസാണിത് (Arthropod borne virus). മഞ്ഞപ്പനി  ആഫ്രിക്കയിലെയും ദക്ഷിണ അമേരിക്കയിലെയും ഉഷ്ണമേഖലകളിൽ  സർവ സാധാരണമാണ്., പകർത്തുന്നത് ഈഡിസ്‌ ഈജിപ്തി പെൺ കൊതുകുകളും

## അവലംബം


വർഗ്ഗം:ജന്തുജന്യരോഗങ്ങൾ
സജി സുരേന്ദ്രൻ

മലയാളചലച്ചിത്ര-ടെലിവിഷൻ സീരിയൽ സംവിധായകനാണ് **സജി സുരേന്ദ്രൻ**. 2009-ൽ പുറത്തിറങ്ങിയ *[[ഇവർ വിവാഹിതരായാൽ]]* ആണ് ആദ്യമായി സംവിധാനം ചെയ്ത ചലച്ചിത്രം.

## ജീവിതരേഖ
തിരുവനന്തപുരം ജില്ലയിലെ നെടുമങ്ങാടാണ് സജി സുരേന്ദ്രൻ ജനിച്ചത്. ലൂർദ്സ് മൗണ്ട് സ്കൂളിലെ പ്രാഥമിക വിദ്യാഭ്യാസത്തിന് ശേഷം മഹാത്മാഗാന്ധി കോളേജിൽ നിന്ന് ബിരുദം നേടി. അവിടത്തെ വിദ്യാഭ്യാസത്തിനിടയിൽ തന്നെ ഏതാനും ടി.വി. പരമ്പരകളിൽ അഭിനയിക്കുകയും സഹസംവിധായകനായി പ്രവർത്തിക്കുകയും ചെയ്തു. പിന്നീട് *മാനസം*, *മേഘം*, *ആലിപ്പഴം*, *മന്ദാരം*, *അമ്മയ്ക്കായ്* തുടങ്ങിയ പരമ്പരകൾ സംവിധാനം ചെയ്തു. 2009-ൽ പുറത്തിറങ്ങിയ *[[ഇവർ വിവാഹിതരായാൽ]]* എന്ന ചിത്രത്തിലൂടെയാണ് ചലച്ചിത്രസംവിധായകനാകുന്നത്. അതിന് ശേഷം *[[ഹാപ്പി ഹസ്ബന്റ്സ്]]*, *[[ഫോർ ഫ്രണ്ട്സ്]]*, *[[കുഞ്ഞളിയൻ]]* എന്നീ ചിത്രങ്ങളിലൂടെ ചലച്ചിത്ര രംഗത്ത് സജീവമായി.

## സംവിധാനം ചെയ്ത ചലച്ചിത്രങ്ങൾ

വർഗ്ഗം:മലയാളചലച്ചിത്രസംവിധായകർ
ടൈഗ

ഉപ-ആർട്ടിക് മേഖലയിലെ വിശാല സ്തൂപികാഗ്രിത വനങ്ങൾക്കുള്ള പൊതുനാമമാണ് **ടൈഗ**. തുന്ദ്രാ പ്രദേശത്തിനു തൊട്ടു തെക്കായി കാണപ്പെടുന്നു. യൂറോപ്പിന്റെയും വടക്കേ അമേരിക്കയുടെയും ഉത്തരഭാഗത്തായി വരുന്ന സ്തൂപികാഗ്രിത വനങ്ങളാണ് ഇവ.

## വനം എന്ന ടൈഗ

*വനം* എന്നർഥമുള്ള *ടൈഗാ* എന്ന റഷ്യൻ പദത്തിൽ നിന്നാണ് **ടൈഗ** എന്ന പേര് നിഷ്പന്നമായിട്ടുള്ളത്. മുമ്പ് യൂറേഷ്യയിൽ മാത്രം പ്രചരിച്ചിരുന്ന ഈ പദം ക്രമേണ വടക്കേ അമേരിക്കയിലെ സമാന പ്രദേശങ്ങളെ കുറിക്കാനും ഉപയോഗിച്ചു തുടങ്ങി. സ്കാൻഡിനേവിയ മുതൽ റഷ്യയുടെ പസിഫിക് തീരം വരെയാണ് യൂറേഷ്യയിൽ ടൈഗയുടെ വ്യാപ്തി. വടക്കേ അമേരിക്കയിൽ ഇവ അലാസ്ക മുതൽ ന്യൂഫൌണ്ട്ലൻഡ് വരെ വ്യാപിച്ചു കിടക്കുന്നു.

## പ്രധാന വൃക്ഷങ്ങൾ

ദേവദാരു വൃക്ഷം, പൈൻ, തുടങ്ങിയവയാണ് ടൈഗ പ്രദേശത്തെ പ്രധാന വൃക്ഷങ്ങൾ. ചതുപ്പാർന്ന നിമ്നഭാഗങ്ങൾ ഇവിടെ ധാരാളമുണ്ട്. ഉത്തര ദിശയിലേക്കൊഴുകുന്ന നദികളുടെ ജലനിർഗമന മാർഗങ്ങൾ മഞ്ഞുമൂടിക്കിടക്കുന്നതിനാൽ വസന്തകാലത്തുണ്ടാകുന്ന ഹിമസ്രുതി വെള്ളപ്പൊക്കമുണ്ടാക്കാറുണ്ട്. റഷ്യയുൾപ്പെടെയുള്ള എല്ലാ രാജ്യങ്ങളും വളരെ വിശാലമായ അർഥത്തിലാണ് *ടൈഗ* എന്ന പദം ഉപയോഗിക്കുന്നത്. തുന്ദ്രായ്ക്കു തെക്കും ഇടതൂർന്ന വനങ്ങൾക്കു വടക്കും കാണപ്പെടുന്ന വനപ്രദേശങ്ങളെയും ടൈഗ എന്നുപറയാറുണ്ട്. കൂട്ടം ചേർന്നോ, ഒറ്റപ്പെട്ടോ, ഇടതൂർന്നോ ഉള്ള സ്തൂപികാഗ്രിതവനങ്ങൾ സമ്പന്നമായി കാണപ്പെടുന്ന പ്രദേശങ്ങളെ സൂചിപ്പിക്കുവാനും *ടൈഗ* എന്ന പദം തന്നെയാണ് ഉപയോഗിക്കാറുള്ളത്. എന്നാൽ നിയതാർഥത്തിൽ ഇടയ്ക്ക് ഏതാണ്ട് തുടർച്ചയായ രീതിയിൽ ലൈക്കനുകളും, ചെറുവൃക്ഷങ്ങളും കുറ്റിച്ചെടികളും കാണപ്പെടുന്ന തുറസ്സായ നിത്യഹരിത സ്തൂപികാഗ്രിത വനങ്ങളാണ് ടൈഗകൾ. ചിലയിടങ്ങളിൽ ഇവയ്ക്കു ചുറ്റും പുൽ പ്രദേശങ്ങൾ കാണുന്നുണ്ട്. തടിയും ധാതുനിക്ഷേപങ്ങളും ടൈഗ പ്രദേശങ്ങൾക്ക് സാമ്പത്തികപ്രാധാന്യം നേടിക്കൊടുത്തിട്ടുണ്ടെങ്കിലും ഇന്നും ഇവയുടെ പല ഭാഗങ്ങളിലും മനുഷ്യർക്കെത്തിച്ചേരാൻ കഴിഞ്ഞിട്ടില്ല. ഇവിടത്തെ ചില പ്രദേശങ്ങൾ ജലം പുറത്തേയ്ക്ക് ഒഴുകിപ്പോകാത്തവയാണ്. ഈ പ്രദേശങ്ങളിൽ തുടർച്ചയായി പീറ്റ് നിക്ഷേപിക്കപ്പെടുന്നു.

## മഞ്ഞുകാലം

ടൈഗ പ്രദേശത്തെ മഞ്ഞുകാലം ദീർഘവും കാഠിന്യമേറിയതുമാണ്. ഹ്രസ്വവും സൌമ്യവുമാണ് വേനൽക്കാലം. കാഠിന്യമേറിയ കാലാവസ്ഥയും ദുഷ്പ്രാപ്യതയും നിമിത്തം ഈ പ്രദേശത്ത് ജനസാന്ദ്രത വളരെ കുറവാണ്. ഈ പ്രദേശത്തു കാണപ്പെടുന്ന ഒരു പ്രധാന മൃഗമാണ് *വുഡ്ലൻഡ് കാരിബോ* (Woodland caribou). സസ്യജാല വൈവിധ്യത്തിനും കാലാവസ്ഥാമാറ്റങ്ങൾക്കും അനുസൃതമായ ഉപവിഭാഗങ്ങളും ടൈഗയ്ക്കുണ്ട്.

## ചിത്രശാല

File:Talkessel von Werchojansk.JPG|ടൈഗ നദീതടത്തിൽ
File:Helvetinjärvi.JPG|കായലോരത്ത്
File:Yukon River near Carmacks, Yukon -a.jpg|ടൈഗ കാനഡയിലെ നദിയോരത്ത്
File:BaikalForest (pixinn.net).jpg|റഷ്യയിലെ ഒരു ടൈഗ
File:Ptilium crista-castrensis.jpg|ടൈഗ
File:Brown-bear-in-spring.jpg|ബ്രൗൺകരടി
File:Plesetsk satellite assembling facilities.JPG|ടൗണിനു സമീപമുള്ള ടൈഗ
File:Peatbogg-pine.JPG|സ്വീഡനിൽ
 

## അവലംബം

## പുറത്തേക്കുള്ള കണ്ണികൾ
*http://www.blueplanetbiomes.org/taiga.htm
*http://www.radford.edu/~swoodwar/CLASSES/GEOG235/biomes/taiga/taiga.html 
*http://www.cotf.edu/ete/modules/msese/earthsysflr/taiga.html
*https://www.google.co.in/search?q=Taiga&hl=en&client=firefox-beta&hs=LNu&rls=org.mozilla:en-US:official&prmd=imvnsz&tbm=isch&tbo=u&source=univ&sa=X&ei=5veOT7zgHoLsrAfMp9ypCQ&ved=0CF4QsAQ&biw=1024&bih=609&sei=6PiOT_yEJcXmrAfikNWvCQ Images for Taiga
ഇണ (ചലച്ചിത്രം)

ഐ. വി. ശശി സംവിധാനം ചെയ്ത് 1982-ൽ പുറത്തിറങ്ങിയ മലയാളചലച്ചിത്രമാണ് ***ഇണ***. മാസ്റ്റർ രഘു, ദേവി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. കൗമാരപ്രായത്തിലുണ്ടാകാവുന്ന മാനസിക പ്രശ്നങ്ങളും ശൈശവവിവാഹത്തിന്റെ ദോഷങ്ങളുമാണ് ഈ ചലച്ചിത്രത്തിലൂടെ അവതരിപ്പിക്കുന്നത്.

## കഥാസംഗ്രഹം
കൗമാരപ്രായക്കാരായ വിനോദും (മാസ്റ്റർ രഘു) അനിതയും (ദേവി) സഹപാഠികളാണ്. വീട്ടിൽ നിന്നുള്ള മാനസിക സമ്മർദ്ദം മൂലം, ഇരുവരും ഒരു ഉദ്യാനത്തിൽ സംസാരിച്ചുകൊണ്ടിരിക്കുമ്പോൾ പെട്ടെന്ന് ഒരു മഴപെയ്യുന്നു. രണ്ടുപേരും അവിടെ അടുത്ത് നിർത്തിയിട്ടിരുന്ന ട്രെയിനിൽ കയറുന്നു. പെട്ടെന്ന് ട്രെയിൻ യാത്ര തുടങ്ങുകയും ഇരുവർക്കും ട്രെയിനിൽ നിന്നും ഇറങ്ങാൻ സാധിക്കാതെ ഇരിക്കുകയും അവർ അകലെയുള്ള ഒരു വനത്തിലെത്തപ്പെടുകയും ചെയ്യുന്നു. പിന്നീട് ഉണ്ടാകുന്ന സംഭവങ്ങളാണ് ഈ ചലച്ചിത്രത്തിൽ അവതരിപ്പിച്ചിരിക്കുന്നത്.

## അഭിനയിച്ചവർ
* മാസ്റ്റർ രഘു – വിനോദ് (വിനു)
* ദേവി ബാല – അനിത (അനി)
* കാഞ്ചന – ആന്റി
* റഷീദ് – മേജർ
* ബി.കെ. പൊറ്റക്കാട് – ഖാദർ

## സംഗീതം
ബിച്ചു തിരുമലയുടെ വരികൾക്ക് എ.ടി. ഉമ്മറാണ് സംഗീതം നൽകിയിരിക്കുന്നത്. പശ്ചാത്തലസംഗീതം ശ്യാം ഒരുക്കിയിരിക്കുന്നു.

## പുറത്തേക്കുള്ള കണ്ണികൾ
* 
* ''ഇണ''  – മലയാളസംഗീതം.ഇൻഫോ
## ചിത്രം കാണുക
ഇണ 1982

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
സെർഗീ ഇവാനോവിച് ടാനിയേവ്

റഷ്യൻ സംഗീതജ്ഞനും സംഗീത അധ്യാപകനുമായിരുന്നു **സെർഗീ ഇവാനോവിച് ടാനിയേവ്**. 1856 നവംബർ 25-നു വ്ളാഡിമിറിൽ ജനിച്ചു.

## തുടക്കം പിയാനോയിൽ

10-ആം വയസ്സു മുതൽ പിയാനോ പഠിച്ചുതുടങ്ങി. പിയാനോയിലെ ആചാര്യന്മാരിലൊരാളായ നിക്കോളാസ് റൂബിസ്റ്റെയിന്റെ ശിക്ഷണത്തിലാണ് ഇദ്ദേഹം ഒരു സംഗീതജ്ഞനായി വളർന്നു വന്നത്. സംഗീത രചയിതാവെന്ന നിലയിൽ ഇദ്ദേഹത്തെ രൂപപ്പെടുത്തിയത് വിഖ്യാത റഷ്യൻ സംഗീതകാരനായ ടക്കയ്കോ വിസ്കിയാണ്. മോസ്കോയിലായിരുന്നു അരങ്ങേറ്റം. ചെറുപ്പത്തിൽത്തന്നെ തുർക്കി, ഗ്രീസ്, ഇറ്റലി എന്നിവിടങ്ങളിൽ പിയാനോ കച്ചേരികൾ നടത്തി. 1871 മുതൽ 1878 വരെ പാരീസിലായിരുന്നു. മടങ്ങിയെത്തിയശേഷം 1878-ൽ ടക്ക്യ്കോവിസ്കിയുടെ പിന്തുടർച്ചക്കാരനായി മോസ്കോ കൺസർവേറ്ററിയിൽ പ്രൊഫസറായി. നിക്കോളാസ് റൂബിസ്റ്റെയിന്റെ മരണത്തെത്തുടർന്ന് 1885 മുതൽ 89 വരെ അവിടത്തെ ഡയറക്ടറുമായി. പിന്നീടത് രാജിവച്ചശേഷം 89 മുതൽ 7 വർഷക്കാലം സംഗീതരചനയുടെ ക്ലാസ്സുകൾ നടത്തി. പിയാനോ സംഗീതം അവതരിപ്പിക്കുന്നതിനെക്കാൾ സംഗീത രചനയിലായിരുന്നു താത്പര്യം. സിംഫണികളായും ചേംബർ സംഗീതമായും നിരവധി രചനകൾ ഇദ്ദേഹത്തിന്റേതായുണ്ട്.

## പ്രധാന രചനകൾ

ഈസ്കിലസിന്റെ ഒറെസ്റ്റെസിനെ ആധാരമാക്കി അതേ പേരിൽത്തന്നെ രചിച്ച ഓപ്പറ (1895) അതിപ്രശസ്തമാണ്. 
*അഗമെമ്നോൺ 
*കോയിഫോറൈ 
*യൂമെനിഡിസ് 
*ജോൺ ഒഫ് ഡമാസ്ക്കസ് 
*അറ്റ് ദ് റീഡിംഗ് ഒഫ് ദ് സലാം 
എന്നിവയാണ് മറ്റു മുഖ്യരചനകൾ. ഇദ്ദേഹത്തിന്റെ സൈദ്ധാന്തിക സംഭാവനകൾ 1909-ൽ കൺവേർട്ടബിൾ കൗണ്ടർ പോയിന്റ് ഇൻ ദ് സ്ട്രിക്റ്റ് സ്റ്റൈൽ എന്ന പേരിൽ പ്രസിദ്ധീകരിച്ചു. 1962-ൽ അത് ഇംഗ്ലീഷിൽ തർജുമ ചെയ്തിറക്കുകയുണ്ടായി.

തന്റെ രചനകൾ ഏറ്റവും മനോഹരമായി ആവിഷ്ക്കരിച്ചത് ടാനിയേവ് ആണെന്ന് ടക്കയ്കോവിസ്കി വെളിപ്പെടുത്തിയിട്ടുണ്ട്. റഷ്യൻ സംഗീതത്തിലെ ആചാര്യന്മാരിലൊരുവനായി ഇദ്ദേഹത്തെ ആദരിച്ചു പോരുന്നു. 1915 ജൂൺ 19-ന് ഇദ്ദേഹം അന്തരിച്ചു.

## പുറത്തേക്കുള്ള കണ്ണികൾ
*http://www.tchaikovsky-research.net/en/people/taneev_sergei.html 
*http://www.allmusic.com/artist/q8033
*http://www.gavindixon.info/Sergei_Taneyev.htm
*http://www.last.fm/music/Sergei+Taneyev

## വീഡിയോ
*http://www.youtube.com/watch?v=U0YgwTbSroI

വർഗ്ഗം:1856-ൽ ജനിച്ചവർ
വർഗ്ഗം: 1915-ൽ മരിച്ചവർ
വർഗ്ഗം:നവംബർ 25-ന് ജനിച്ചവർ
വർഗ്ഗം:ജൂൺ 19-ന് മരിച്ചവർ

വർഗ്ഗം:റഷ്യൻ സംഗീതജ്ഞർ
എറണാകുളം - കണ്ണൂർ ഇന്റർസിറ്റി എക്സ്പ്രസ്

കേരളത്തിലെ പ്രധാന തീവണ്ടിനിലയമായ എറണാകുളം ജങ്ക്ഷൻ തീവണ്ടിനിലയത്തിൽനിന്ന് തുടങ്ങി കണ്ണൂരിൽ അവസാനിക്കുന്ന ഒരു തീവണ്ടിയാണ് **എറണകുളം - കണ്ണൂർ ഇന്റർസിറ്റി എക്സ്പ്രസ്**. ഈ തീവണ്ടിക്ക് ആകെ 13 സ്റ്റോപ്പുകളാണ് ഉള്ളത്.

## സ്റ്റോപ്പുകൾ

* എറണാകുളം ജങ്ക്ഷൻ
* എറണാകുളം ടൌൺ (കണ്ണൂരിൽ നിന്ന് വരുമ്പോൾ മാത്രം)
* ആലുവ
*ചാലക്കുടി
* തൃശ്ശൂർ
*ഷോർണൂർ ജങ്ക്ഷൻ
*കുറ്റിപ്പുറം
*തിരൂർ
*പരപ്പനങ്ങാടി
*കോഴിക്കോട്
*വടകര
*തലശ്ശേരി
*കണ്ണൂർ

## കുറിപ്പുകൾ

വർഗ്ഗം:കേരളത്തിലെ യാത്രാതീവണ്ടികൾ
കേരള മുസ്‌ലിം ഐക്യസംഘം

1922-ൽ കൊടുങ്ങല്ലൂർ കേന്ദ്രീകൃതമായി രൂപം കൊള്ളുകയും 1934 വരെ നിലനിൽക്കുകയും ചെയ്ത കേരളത്തിൽ രൂപീകൃതമായ ആദ്യത്തെ മുസ്‌ലിം സംഘടിതവേദിയാണ് **കേരള മുസ്‌ലിം ഐക്യസംഘം**. കേരളത്തിൽ മുസ്‌ലിം നവോത്ഥാനങ്ങൾക്ക് നേതൃത്വം നൽകിയ മക്തി തങ്ങൾ, ശൈഖ് ഹമദാനി, വക്കം മൗലവിഎന്നിവർ നടത്തിയ പ്രവർത്തനങ്ങൾക്ക് സംഘടിത രൂപം ലഭിച്ചത് കേരള മുസ്‌ലിം ഐക്യസംഘത്തിന്റെ ആവിർഭാവത്തോടെയാണ്. 
## ചരിത്രം
1921ലെ മലബാർ കലാപാനന്തരം കൊടുങ്ങല്ലൂരെത്തിയ കെ.എം. മൗലവിയുടെയും ഹമദാനി തങ്ങളുടെയും ഇ.കെ. മൗലവിയുടെയും ശ്രമഫലമായി അക്കാലത്ത് സമൂഹത്തിൽ നിലനിന്നിരുന്ന ദുരവസ്ഥ മാറ്റിയെടുക്കുക എന്ന ലക്ഷ്യത്തോടെ, 1922ൽ എറിയാട് എന്ന സ്ഥലത്ത് നിഷ്പക്ഷ സംഘം എന്ന സംഘടനക്ക് രൂപംനൽകി. ഹമദാനി ശൈഖ് രൂപീകരിച്ച സംഘടനയുടെ ആദ്യ പ്രസിഡന്റ് കോട്ടപ്പുറത്ത് സീതി മുഹമ്മദ് ഹാജിയും  സെക്രട്ടറി കുഞ്ഞു മുഹമ്മദ് ഹാജിയുമായിരുന്നു .

കൊടുങ്ങല്ലൂരിലും സമീപപ്രദേശങ്ങളിലും നിലനിന്ന പല കക്ഷിവഴക്കുകളും പരിഹരിക്കുന്നതിൽ സംഘടന വിജയം നേടിയതിനെ തുടർന്ന് ഇതേവർഷം എറിയാട് വെച്ചുതന്നെ മറ്റൊരു യോഗം ചേർന്ന് നിഷ്പക്ഷ സംഘത്തെ വിപുലീകരിച്ച് മുസ്‌ലിം ഐക്യസംഘം എന്ന സംഘടനക്ക് രൂപം നൽകി. 1921ലെ കലാപാനന്തരം സമൂഹത്തിന് ആത്മവിശ്വാസം നൽകാൻ സംഘടന ശ്രമിച്ചു. മുസ്‌ലിംകൾക്കിടയിൽ ആധുനിക വിദ്യാഭ്യാസം പ്രചരിപ്പിക്കുന്നതിലും അന്ധവിശ്വാസങ്ങൾക്കും അനാചാരങ്ങൾക്കെതിരിൽ സമൂഹ മനസാക്ഷിയെ ഉണർത്തുന്നതിലും സംഘടന ശ്രദ്ധിച്ചു.

1923ൽ  കൊടുങ്ങല്ലൂരിൽ വെച്ച് വക്കം മൗലവിയുടെ അധ്യക്ഷതയിൽ ചേർന്ന ഒന്നാം വാർഷിക സമ്മേളനത്തിൽ ഭരണഘടനക്ക് അംഗീകാരം നൽകി. അത് എഴുതി ഉണ്ടാക്കിയത് കെ എം മൗലവിയും സീതിസാഹിബും. 1924 ൽ ആലുവയിൽ വെച്ച് നടന്ന രണ്ടാം വാർഷികയോഗത്തിൽ വെച്ചായിരുന്നു കേരള ജംഇയ്യത്തുൽ ഉലമ എന്ന പണ്ഡിതസഭക്ക് രൂപം നൽകിയത്. ഐക്യസംഘം പ്രവർത്തനങ്ങൾ പ്രധാനമായും സമ്പന്നരായ മധ്യവർഗത്തിനിടയിലും പാശ്ചാത്യ വിദ്യാഭ്യാസം നേടിയവരിലുമാണ് പ്രചരിച്ചിരുന്നത്. ഭൗതിക വിദ്യാഭ്യാസം നേടാത്ത സാധാരണ മുസ്‌ലിംകളിലേക്ക് സ്വീകാര്യത നേടിത്തുടങ്ങിയ കാലത്താണ് അതിന്റെ പ്രവർത്തനം അവസാനിപ്പിച്ചത്. കാലാകാലങ്ങളായി ആചരിച്ചുവന്നിരുന്ന ആചാര അനുഷ്ഠാനങ്ങളെ എതിർത്തു എന്നതും യാഥാസ്ഥിതിക പണ്ഡിതന്മാർക്ക് സാധാരണക്കാർക്കിടയിലുള്ള സ്വാധീനവും ഇതിന്റെ വളർച്ചയെ മുരടിപ്പിച്ചതിന് കാരണങ്ങളാണ്. 1934-ൽ ഐക്യസംഘം പിരിച്ചുവിട്ടുവെങ്കിലും അതുയർത്തിയ മുദ്രാവാക്യങ്ങളും ആശയങ്ങളും പിൽക്കാലത്ത് മറ്റു പല മുസ്‌ലിം മത–സാമൂഹ്യ–രാഷ്ട്രീയ–വിദ്യാഭ്യാസ സംഘടനകളെയും സ്വാധീനിക്കുകയും കേരള മുസ്‌ലിംകളിൽ ഇന്ന് കാണുന്ന മുന്നേറ്റത്തിനും ഉന്നമനത്തിനും ഹേതുവാകുകയും ചെയ്തു
.
### പ്രസിദ്ധീകരണങ്ങൾ
*മുസ്‌ലിം ഐക്യം (1923), മലയാളലിപിയിൽ
*അൽ ഇർശാദ് (1923), അറബിമലയാളം ലിപിയിൽ
*അൽ ഇസ്‌ലാഹ് (1925), അറബിമലയാളം ലിപിയിൽ

## അവലംബം

വർഗ്ഗം:കേരളത്തിലെ മതസംഘടനകൾ
ഹെന്റി ഒസാവ ടാനർ

ആഫ്രിക്കൻ-അമേരിക്കൻ ചിത്രകാരനായിരുന്നു **ഹെന്റി ഒസാവ ടാനർ**. 1859 ജൂൺ 21-ന് പിറ്റ്സ്ബർഗിൽ ജനിച്ചു. 1858 മുതൽ 1908 വരെ ആഫ്രിക്കൻ മെഥെഡിസ്റ്റ് എപ്പിസ്കോപ്പൽ ചർച്ച് ബിഷപ്പായിരുന്ന ബഞ്ചമിൻ ടക്കർ ടാനർ ആണ് പിതാവ്. ഇതു ഹെന്റിക്ക് ബാല്യത്തിലേ തന്നെ ബൈബിൾ ലോകവുമായി ഗാഢമായ ബന്ധമുണ്ടാകുന്നതിനു കാരണമായി. ഇദ്ദേഹത്തിന്റെ രചനകളിൽ ബൈബിൾ സ്വാധീനം ഗണ്യമായി കാണുന്നതിനുള്ള കാരണവും ഇതു തന്നെയാണ്.

## ചിത്രകലാ പഠനം

ഹെന്റി ടാനർ, ഫിലാഡൽഫിയയിലെ തോമസ് ഈക്കിൻസിനോടും, പാരീസിലെ ജെ. വി. ലോറൻസ്, ബെഞ്ചമിൻ കോൺസ്റ്റന്റ് എന്നിവരോടുമൊപ്പമാണ് ചിത്രകലാഭ്യസനം നടത്തിയത്. 1895-ൽ സാലനിലായിരുന്നു ഇദ്ദേഹത്തിന്റെ ആദ്യ ചിത്രപ്രദർശനം. എങ്കിലും ഫോണ (1878-79) എന്ന ചിത്രത്തിലൂടെ ഇദ്ദേഹം ശ്രദ്ധേയനായിക്കഴിഞ്ഞിരുന്നു. സമ്മോഹനമായൊരു പ്രകൃതി പശ്ചാത്തലത്തിലെ മാൻ ആണ് അതിൽ ചിത്രീകരിച്ചിരുന്നത്. പ്രകൃതിയും ജന്തുജാലങ്ങളും തമ്മിലുള്ള ഇഴുകിച്ചേരലിന്റെ ഈ ഭാവം പിൽക്കാല ചിത്രങ്ങളിലെല്ലാം ശൈലീഭേദത്തോടെയാണെങ്കിലും പ്രകടമായിട്ടുണ്ട്. ലയൺസ് ഒഫ് ദ് ഡെസർട്ട് (1897-98) ഇതിനു മികച്ച ഉദാഹരണമാണ്. നാച്വറലിസ്റ്റ് ചിത്രകലയുടെ ഉൾക്കാമ്പുള്ള മാതൃകകൾ ചമച്ച ഇദ്ദേഹം 20-ആം നൂറ്റാണ്ട് ആയപ്പോഴേക്കും ലോകശ്രദ്ധ പിടിച്ചുപറ്റി. ആദരണീയമായൊരു പദവി കൈവരിക്കുന്ന പ്രഥമ നീഗ്രോ ചിത്രകാരൻ കൂടിയാണ് ഇദ്ദേഹം. ബൈബിൾ ആധാരമാക്കിയുള്ള ചിത്രങ്ങളായിരുന്നു ഇദ്ദേഹത്തിന്റെ വിഖ്യാതമായ രചനകളേറെയും. ഗുഡ് ഷെപ്പേഡാണ് (1922) ഏറെ ശ്രദ്ധേയമായത്. മറ്റുള്ളവയിൽ ദ് ബഞ്ചോലെസൻ പ്രസിദ്ധമാണ്. ബൈബിളിതര രചനകളിൽ ഛായാചിത്രങ്ങളും പ്രകൃതിദൃശ്യങ്ങളും മൃഗചിത്രങ്ങളുമാണ് മുഖ്യം. 1900 മുതൽ ബൈബിൾ ചിത്രങ്ങൾ മാത്രമായിരുന്നു രചിച്ചിരുന്നത്. ഇവയിൽ പ്രധാനപ്പെട്ടവ ടു ഡിസൈപ്പിൾസ് അറ്റ് ദ് ടൂംബ് (1905-06), മിറാക്യുലസ് ഫാൾ ഒഫ് ഫിഷസ് (1913-14), റിട്ടേൺ ഫ്രം ക്രൂസിഫിക്ഷൻ (1936) എന്നിവയാണ്. ഇദ്ദേഹം വരച്ച ബുക്കർ.ടി. വാഷിങ്ടന്റെയും (1917) സ്വമാതാവിന്റെയും ഛായാചിത്രങ്ങളാണ് ഏറെ ശ്രദ്ധേയം. 1930-ൽ രചിച്ച ഡിസൈപ്പിൾസ് ഹീലിംഗ് ദ് സിക് അതിന്റെ പരീക്ഷണാത്മകതയാൽ പ്രശംസിക്കപ്പെട്ടിട്ടുള്ള ഒന്നാണ്.

## പുരസ്കാരങ്ങൾ

നിരവധി പുരസ്കാരങ്ങൾ ഹെന്റിയെ തേടിയെത്തിയിട്ടുണ്ട്. 1915-ൽ ഫ്രഞ്ച് സാലൻ പദവി ലഭിച്ചു. 1923-ൽ ക്രോസ് ഒഫ് ദ് ലീജിയൻ എന്ന ബഹുമതിക്കും ഇദ്ദേഹം അർഹനായി.

## കരുത്തുറ്റ രചനാശൈലി

തിളക്കമാർന്നതും കരുത്തുറ്റതുമായ രചനാശൈലിയായിരുന്നു ഇദ്ദേഹത്തിന്റേത്. നിരവധി സ്രോതസ്സുകളിൽ നിന്നെന്ന മാതിരിയുള്ള വെളിച്ചത്തിന്റെ വിന്യാസം രചനകളിലെ മറ്റൊരു സവിശേഷതയാണ്. മിക്ക രചനകളിലും നീലയുടെയും ഹരിത നീലയുടെയും പ്രയോഗം ധാരാളമായിക്കാണുന്നു. ഇദ്ദേഹത്തിന്റെ പ്രമുഖ രചനകൾ ഫിലാഡൽഫിയ മ്യൂസിയം ഒഫ് ആർട്ട്, ലോസ് ആഞ്ചലസ് കൗണ്ടി മ്യൂസിയങ്ങൾ, ആർട്ട് ഇൻസ്റ്റിറ്റ്യൂട്ട് ഒഫ് ചിക്കാഗോ, മെട്രോപ്പോളിയൻ മ്യൂസിയം ഒഫ് ആർട്ട് (ന്യൂയോർക്ക്) എന്നിവിടങ്ങളിലുണ്ട്.

ചിത്രരചനയിലൂടെ എന്നതു പോലെതന്നെ നിരവധി കലാസാംസ്കാരിക സംഘങ്ങളിലൂടെയും ഇദ്ദേഹം കലാരംഗത്തെ പരിപോഷിപ്പിച്ചിട്ടുണ്ട്. 1937 മേയ് 25-ന് പാരീസിൽ അന്തരിച്ചു.

## പുറത്തേക്കുള്ള കണ്ണികൾ

*https://www.google.co.in/search?q=Henry+Ossawa+Tanner&hl=en&client=firefox-beta&hs=Rdl&rls=org.mozilla:en-US:official&prmd=imvnsob&tbm=isch&tbo=u&source=univ&sa=X&ei=-aqPT7KGC4vPrQeC0sCcBQ&ved=0CEgQsAQ&biw=1024&bih=609&sei=CraPT4qkCYLqrAef16DuBA Images for Henry Ossawa Tanner
*http://www.artchive.com/artchive/T/tanner.html
*http://www.pafa.org/tanner/ 

വർഗ്ഗം:1859-ൽ ജനിച്ചവർ
വർഗ്ഗം: 1937-ൽ മരിച്ചവർ
വർഗ്ഗം:ജൂൺ 21-ന് ജനിച്ചവർ
വർഗ്ഗം:മേയ് 25-ന് മരിച്ചവർ

വർഗ്ഗം:അമേരിക്കൻ ചിത്രകാരന്മാർ
വർഗ്ഗം:ആഫ്രിക്കൻ ചിത്രകാരന്മാർ
ചമ്മന്തിപ്പൊടി

കേരളത്തിൽ  സാധാരണ ഉപയോഗത്തിലുള്ള ഒരു ഭക്ഷ്യവിഭവമാണ് **ചമ്മന്തിപ്പൊടി**. ദോശ, ഇഡ്ഡലി, കഞ്ഞി എന്നിവയുടെ കൂടെയെല്ലാം ഇത് ഉപയോഗിക്കുന്നു. ചമ്മന്തിയേക്കാൾ ഇത് കൂടുതൽ ദിവസം കേടുകൂടാതെ ഇരിക്കും.

## ആവശ്യമുള്ള സാധനങ്ങൾ

തേങ്ങ ചിരകിയത്, മല്ലി, ഉഴുന്നുപരിപ്പ്, മുളക്, കറിവേപ്പില, പുളി, ഉപ്പ് എന്നിവയാണ് ഇതു തയ്യാറാക്കാനാവശ്യമായ സാധനങ്ങൾ

## നിർമ്മിക്കുന്ന വിധം

ആദ്യമായി ചിരകിയ തേങ്ങ  ചീനച്ചട്ടിയിലിട്ട് വറുത്തെടുക്കണം. ഉഴുന്നുപരിപ്പും മല്ലിയും മുളകും കറിവേപ്പിലയും നന്നായി വെളിച്ചെണ്ണയിൽ വറുക്കുക. ചീനച്ചട്ടി വാങ്ങി ചൂടാറാൻ വയ്ക്കുക. ചൂടാറിയശേഷം എല്ലാം കൂടി ഒന്നിച്ചാക്കി പൊടിച്ചെടുക്കുക. 

മധുരമുള്ള ചമ്മന്തിപ്പൊടി തയ്യാറാക്കാനായി പൊടിക്കുമ്പോൾ ഇതിന്റെ കൂടെ അല്പം ശർക്കര ചേർക്കുക.

വർഗ്ഗം:കറികൾ
ടെസ്സി തോമസ്

അഗ്‌നി - അഞ്ച് ഭൂഖണ്ഡാന്തര മിസൈലിന്റെ മുഖ്യശില്പിയും പ്രോജക്ട് മേധാവിയുമാണ്  **ടെസ്സി തോമസ്**. *അഗ്‌നിപുത്രി* എന്നും ഇന്ത്യയുടെ *മിസൈൽ വനിത* എന്നും മാധ്യമങ്ങൾ വിശേഷിപ്പിക്കുന്ന ടെസി തോമസ് പ്രതിരോധ ഗവേഷണ-വികസന സംഘടന (ഡി.ആർ.ഡി.ഒ.)യിലെ മുഖ്യശാസ്ത്രജ്ഞയാണ്. ഒരു മിസൈൽ പദ്ധതിയ്ക്കു നേതൃത്വം നൽകുന്ന ഇൻഡ്യയിലെ ആദ്യത്തെ വനിതയാണ് ടെസ്സി തോമസ്.

## ജീവിതരേഖ
ആലപ്പുഴ ജില്ലയിൽ തത്തംപള്ളി തൈപറമ്പിൽ തോമസിന്റെയും കുഞ്ഞമ്മയുടെയും മകളായി 1963ൽ ജനിച്ചു.  ആലപ്പുഴ സെന്റ് ജോസഫ്സ് സ്കൂളിലും കോളേജിലുമായിരുന്നു ടെസ്സി തോമസിന്റെ പഠനം. തൃശൂർ ഗവൺമെന്റ് എൻജിനിയറിങ് കോളേജിൽ നിന്നു ഇലക്ട്രിക്കൽ എൻജിനിയറിങ്ങിൽ ബി. ടെക്ക് ബിരുദവും പുണെയിൽ ഡിഫൻസ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ടെക്നോളജി യിൽ നിന്ന് എം. ടെക്കും നേടി. 1988 മുതൽ ഡി.ആർ.ഡി.ഒ.യിൽ പ്രവർത്തിക്കുന്നു.

## മിസൈൽ പദ്ധതികൾ
3000 കിലോമീറ്റർ ദൂര പരിധിയുള്ള അഗ്നി - 3 മിസൈൽ പദ്ധതിയുടെ പ്രവർത്തനങ്ങളിൽ ടെസ്സി പങ്കാളിയായിരുന്നു. 2011ൽ വിജയകർമായി പരീക്ഷിച്ച അഗ്നി - 4 മിസൈൽ പദ്ധതിയുടെ പ്രോജക്ട് ഡയറക്ടറും ടെസ്സി തോമസ് ആയിരുന്നു. 2009ൽ അവർ 5000 കിലോമീറ്റർ ദൂരപരിധിയുള്ള അഗ്നി - 5 മിസൈൽ പദ്ധതിയുടെ പ്രോജക്ട് ഡയറക്ടറായി നിയമിതയായി. 2012 ഏപ്രിൽ 19നു അഗ്നി - 5 മിസൈൽ വിജയ്കരമായി പരീക്ഷിച്ചു.

## അവലംബം

## പുറം കണ്ണികൾ
അഗ്നിച്ചിറകിൽ വിജയക്കുതിപ്പ്

വർഗ്ഗം:ഇന്ത്യൻ ശാസ്ത്രജ്ഞർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേരളീയരായ സ്ത്രീ ശാസ്ത്രജ്ഞർ
വർഗ്ഗം:1963-ൽ ജനിച്ചവർ
തിരുവനന്തപുരം - കോഴിക്കോട് ജനശതാബ്ദി എക്സ്പ്രസ്സ്

കേരളത്തിലെ പ്രധാന തീവണ്ടി നിലയമായ തിരുവനന്തപുരം സെൻട്രൽ തീവണ്ടിനിലയത്തിൽ നിന്ന് തുടങ്ങി കോഴിക്കോട് അവസാനിക്കുന്ന തീവണ്ടിയാണ്  **തിരുവനന്തപുരം - കോഴിക്കോട് ജനശതാബ്ദി എക്സ്പ്രസ്സ്**. പകൽസമയം മാത്രം ഓടുന്ന ഈ തീവണ്ടി ആലപ്പുഴ വഴി സർവീസ് നടത്തുന്നു.സർവീസ്
തുടങ്ങുമ്പോൾ  തിരുവനന്തപുരം മുതൽ  എറണാകുളം വരെ മാത്രം ഉണ്ടായിരുന്ന   ജനശതാബ്ദി എക്സ്പ്രസ്സ് 2009 മുതലാണ്  കോഴിക്കോട് വരെ നീട്ടിയത്.

## സ്റ്റോപ്പുകൾ

(**തീവണ്ടി നമ്പർ 12075/12076**)

* തിരുവനന്തപുരം സെൻട്രൽ
* വർക്കല 
* കൊല്ലം
* കായംകുളം
* ആലപ്പുഴ
* എറണാകുളം
*ആലുവ
* തൃശ്ശൂർ
* ഷൊറണൂർ ജങ്ക്ഷൻ
* തിരൂർ
* കോഴിക്കോട്

## ഇതും കൂടി കാണുക
തിരുവനന്തപുരം - കണ്ണൂർ ജനശതാബ്ദി എക്സ്പ്രസ്സ്
വർഗ്ഗം:കേരളത്തിലെ യാത്രാതീവണ്ടികൾ
മുസ്ലിം സർവ്വീസ് സൊസൈറ്റി

1980-ൽ രൂപംകൊണ്ട മുസ്‌ലിം സാമൂഹിക വിദ്യാഭ്യാസ സംഘടനയാണ് **മുസ്‌ലിം സർവീസ് സൊസൈറ്റി** അഥവാ **എം.എസ്.എസ്**. വിദ്യാഭ്യാസപരമായും സാമൂഹികമായും സമുദായത്തെ സമുദ്ധരിക്കാൻ ഒട്ടേറെ പരിപാടികൾ അവർ ആവിഷ്‌കരിക്കുന്നുണ്ട്.

കേരളത്തിലും കേരളത്തിനു പുറത്തും ഗൾഫ് രാജ്യങ്ങളിലുമായി വിവിധ ഭാഗങ്ങളിൽ സംസ്ഥാന ആസ്ഥാനത്തിന് പുറമെ ശാഖകളും അനേകം വിദ്യാഭ്യാസ സ്ഥാപനങ്ങളും പ്രവർത്തിക്കുന്നു. പണ്ഡിതരും അധ്യാപകരും ഡോക്ടർമാരും എഞ്ചിനീയർമാരും നിയമജ്ഞരും വ്യവസായ പ്രമുഖരും സാമൂഹിക പ്രവർത്തകരും സാധാരണക്കാരുമടങ്ങുന്ന വ്യത്യസ്ത തലങ്ങളിലുള്ള ആളുകൾ സംഘടനയുടെ ഭാഗമായി സഹകരിക്കുന്നു. മുസ്‌ലിം സമൂഹത്തിന്റെ സമഗ്ര പുരോഗതി ലക്ഷ്യംവെച്ചാണ് സംഘടന പ്രവർത്തിക്കുന്നത്. 

1985 ൽ എം.എസ്.എസ് കൾച്ചറൽ കോപ്ലക്‌സ് നിർമ്മിച്ചു. സംഘടനാ കാര്യാലയം, കോപ്ലക്‌സ്, മസ്ജിദ്, ഓഡിറ്റോറിയം, ഹോസ്റ്റൽ, കരിയർ ഇൻസ്റ്റിറ്റ്യൂട്ട്, ഫ്രീ മെഡിക്കൽ എയിഡ് സെന്റർ എന്നിവ പ്രവർത്തിക്കുന്നു. മുസ്‌ലിം സർവീസ് സൊസൈറ്റിയുടെ സ്ഥാപക പ്രസിഡന്റ് പ്രമുഖ വ്യാപാരിയും സാമൂഹിക പ്രവർത്തകനുമായ കെ.വി കുഞ്ഞഹമ്മദ് ആണ്. പിന്നീട് മുൻ മന്ത്രി പി.പി. ഉമ്മർകോയ, മുൻ പി.എസ്.സി ചെയർമാൻ ടി.എം. സാവാൻ കുട്ടി, പ്രഗല്ഭ പണ്ഡിതനും വിദ്യാഭ്യാസ പ്രവർത്തകനുമായ പ്രൊഫ. വി. മുഹമ്മദ്, പ്രശസ്ത ഭിഷഗ്വരൻ ഡോ.ആലിക്കുട്ടി തിരൂർ, പ്രഗല്ഭ വാഗ്മിയും സംഘാടകനുമായ പി.എം. മുഹമ്മദ് കോയ എന്നിവർ സംഘടനയെ നയിക്കുകയുണ്ടായി. എം.എസ്.എസിന്റെ സ്ഥാപക ജനറൽ സെക്രട്ടറി പി.എം മുഹമ്മദ് കോയ ആണ്.

## സ്ഥാപനങ്ങൾ

1985 ൽ എം.എസ്.എസ് കൾച്ചറൽ കോപ്ലക്‌സ് നിർമ്മിച്ചു. സംഘടനാ കാര്യാലയം, കോപ്ലക്‌സ്, മസ്ജിദ്, ഓഡിറ്റോറിയം, ഹോസ്റ്റൽ, കരിയർ ഇൻസ്റ്റിറ്റിയൂട്ട്, ഫ്രീ മെഡിക്കൽ എയിഡ് സെന്റർ എന്നിവ പ്രവർത്തിക്കുന്നു. ചക്കുംകടവ്, മുഖദാർ, കോഴിക്കോട് മെഡിക്കൽ കോളേജ് എന്നിവിടങ്ങളിൽ ഇത്തരം കേന്ദ്രങ്ങൾ പ്രവർത്തിക്കുന്നു. അത്യാഹിത ഘട്ടങ്ങളിൽ മെഡിക്കൽ സേവനങ്ങളും നൽകി വരുന്നു. കോഴിക്കോടും തിരുവനന്തപുരത്തും മെഡിക്കൽ എയിഡ് സെന്റർ പ്രവർത്തിക്കുന്നു.

## അവലംബം

വർഗ്ഗം:മുസ്‌ലിം സംഘടനകൾ
സംസ്ഥാനപാത 41 (കേരളം)

കേരളത്തിലെ ഒരു സംസ്ഥാനപാതയാണ് **SH 41 (സംസ്ഥാനപാത 41)**. എറണാകുളം ജില്ലയിലെ  പാലാരിവട്ടത്ത് നിന്നും ആരംഭിച്ച്, ഇടുക്കി ജില്ലയിലെ തേക്കടിയിലാണ് ഈ പാത അവസാനിക്കുന്നത്. 55.1 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
പാലാരിവട്ടം - കാക്കനാട് - പള്ളിക്കര - കിഴക്കമ്പലം - പട്ടിമറ്റം - വലമ്പൂർ - മൂവാറ്റുപുഴ - പണ്ടപ്പിള്ളി - അരിക്കുട - മനക്കാട് - തൊടുപുഴ - ചോറ്റുപാറ - ഉപ്പുത്തറ - കുമളി - തേക്കടി.

## അവലംബം
സംസ്ഥാനപാത 40 (കേരളം)

കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് **SH 40 (സംസ്ഥാനപാത 40)**. ആലപ്പുഴയിൽ നിന്നും ആരംഭിച്ച്, ഇടുക്കി ജില്ലയിലെ കമ്പംമെട്ട് എന്ന പ്രദേശത്താണ് ഈ പാത അവസാനിക്കുന്നത്. 114.815 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
ആലപ്പുഴ - മുഹമ്മ - തണ്ണീർമുക്കം - തലയോലപ്പറമ്പ് - പെരുവ - മുത്തോലപ്പുറം - മരിക - വഴിത്തല - തൊടുപുഴ - വണ്ണാപ്രം - നെടുങ്കണ്ടം - കമ്പംമൊട്ട്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ടാക്കികാർഡിയ

ഹൃദയസ്പന്ദന നിരക്ക് വർധിക്കുന്ന അവസ്ഥയാണ് **ടാക്കികാർഡിയ**. ഹൃദ്രോഗങ്ങൾ മൂലവും വ്യായാമം, മാനസിക വിക്ഷോഭങ്ങൾ എന്നിവയുടെ സ്വാഭാവിക പ്രതികരണം മൂലവും ഹൃദയം ദ്രുതഗതിയിൽ സ്പന്ദിക്കാറുണ്ട്. മുതിർന്ന ഒരു വ്യക്തിയുടെ ഹൃദയം ഒരു നിമിഷത്തിൽ 60-100 തവണ (ശരാശരി 75 തവണ) മിടിക്കുമെന്നാണ് കണക്കാക്കിയിട്ടുള്ളത്. ഇത് നൂറിലേറെ തവണയായി ഉയരുന്ന അവസ്ഥയാണ് ടാക്കികാർഡിയ. വ്യായാമം ചെയ്യുമ്പോൾ പേശികളിലേക്ക് കൂടുതൽ രക്തപ്രവാഹം ഉണ്ടാവുന്നതിനായി ഹൃദയം ദ്രുതഗതിയിൽ സ്പന്ദിക്കുന്നു. പനി, ഹൃദ്രോഗങ്ങൾ, ഹൈപർ തൈറോയിഡിസം എന്നീ രോഗാവസ്ഥകളിൽ ശരീരം സ്വസ്ഥമായിരിക്കുമ്പോൾ പോലും ടാക്കികാർഡിയ ഉണ്ടാവാം. കഫീൻ അധികമായി ഉപയോഗിച്ചാലും ചില മരുന്നുകളുടെ പാർശ്വഫലത്താലും ഹൃദയമിടിപ്പ് കൂടാറുണ്ട്.

ഹൃദയം ശീഘ്രമായി മിടിക്കുന്നതോടൊപ്പം ശ്വാസം കിട്ടാതാവുക, തല കറങ്ങുക എന്നീ അസ്വസ്ഥതകളും ടാക്കികാർഡിയയുടെ ഫലമായി ഉണ്ടാവുക സ്വാഭാവികമാണ്. ശ്വാസതടസ്സം മൂലമുള്ള ഹൃദയാഘാതം (Congestive heart failure), രക്തസ്രാവം എന്നിവയ്ക്കും സാധ്യതയുണ്ട്.

## അവലംബം

## പുറത്തേക്കുള്ള കണ്ണികൾ
*http://www.ncbi.nlm.nih.gov/pubmedhealth/PMH0002091/
*http://www.medtronic.com/patients/tachycardia/index.htm
സംസ്ഥാനപാത 39 (കേരളം)

കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് **SH 39 (സംസ്ഥാനപാത 39)**. തൃശ്ശൂർ ജില്ലയിലെ കുന്നംകുളത്തിന് അടുത്തുള്ള പെരുമ്പിലാവ് എന്ന പ്രദേശത്ത് നിന്നും ദേശീയ പാത 17 ൽ നിന്ന്  ആരംഭിച്ച്, മലപ്പുറം ജില്ലയിലെ നിലമ്പൂർ എന്ന പ്രദേശത്താണ് ഈ പാത അവസാനിക്കുന്നത്. 107.112 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
പെരുമ്പിലാവ് – കൂറ്റനാട് - പട്ടാമ്പി – പെരിന്തൽമണ്ണ - പട്ടിക്കാട് – മേലാറ്റൂർ  -കരുവാരക്കുണ്ട് - കാളികാവ്  - നിലമ്പൂർ

## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 38 (കേരളം)

കേരളത്തിലെ ഒരു സംസ്ഥാനപാതയാണ് **SH 38 (സംസ്ഥാനപാത 38)**. കോഴിക്കോട് ജില്ലയിലെ പുതിയങ്ങാടിയിൽ നിന്നും ആരംഭിച്ച്, കണ്ണൂർ ജില്ലയിലെ ചൊവ്വ എന്ന പ്രദേശത്താണ് ഈ പാത അവസാനിക്കുന്നത്. 42.9 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
പുതിയങ്ങാടി – ഉള്ളിയേരി – പേരാമ്പ്ര – കുറ്റിയാടി – നാദാപുരം – ഇരിങ്ങണ്ണൂർ - മേക്കുന്ന് – പൂക്കോം - പാനൂർ – കൂത്തുപറമ്പ് – മമ്പറം- മാവിലായി - കാടാച്ചിറ- - ചൊവ്വ

## അവലംബം
പൂർവ്വേഷ്യ

ഏഷ്യൻ ഭൂഖണ്ഡത്തിന്റെ കിഴക്കൻ ഭാഗത്തെയാണ് **പൂർവേഷ്യ** എന്നു പറയുന്നത്. ഏഷ്യയുടെ 28%-ത്തോളം വലിപ്പമുണ്ടിത്.

## കുറിപ്പുകൾ

## അവലംബം

വർഗ്ഗം:ഏഷ്യ
വർഗ്ഗം:പൂർവ്വേഷ്യ
സംസ്ഥാനപാത 42 (കേരളം)

കേരളത്തിലെ ഒരു സംസ്ഥാനപാതയാണ് **SH 42 (സംസ്ഥാനപാത 42)**. കോട്ടയം ജില്ലയുടെ അതിർത്തിയിലുള്ള കുമരകത്ത് നിന്നും ആരംഭിച്ച്, കുമ്പം എന്ന പ്രദേശത്താണ് ഈ പാത അവസാനിക്കുന്നത്. 55.1 കിലോമീറ്റർ നീളമുണ്ട്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ഈ തിരക്കിനിടയിൽ

അനിൽ കാരക്കുളം സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഈ തിരക്കിനിടയിൽ***. വിനു മോഹൻ, മുക്ത എന്നിവരാണ് ഈ ചിത്രത്തിലെ നായികാനായികൻമാർ. ആലുക്കൽ ഫിലിംസിന്റെ ബാനറിൽ ഷാജു തോമസ് ആലുക്കൽ നിർമ്മിച്ച ചിത്രത്തിന്റെ രചന പി.ആർ. അജിത് കുമാർ നിർവ്വഹിച്ചിരിക്കുന്നു.

## ഇതിവൃത്തം
പണം സമ്പാദിക്കാനുള്ള തിരക്കിനിടയിൽ ബന്ധങ്ങൾ മറന്നുപോകുന്നതു മൂലം ജീവിതം തകരുന്ന അനന്തപത്മനാഭൻ (വിനു മോഹൻ) എന്ന ചെറുപ്പക്കാരന്റെയും അയാളെ സ്നേഹിച്ച സാവിത്രിയുടെയും (മുക്ത) കഥയാണ് ഈ ചിത്രം പറയുന്നത്.

## അഭിനേതാക്കൾ
* വിനു മോഹൻ – അനന്തപത്മനാഭൻ
* മുക്ത – സാവിത്രി
* ഷാജു – ജയദേവൻ നമ്പൂതിരി
* കൃഷ്ണ – ജോബി മാത്യു
* ബിജുക്കുട്ടൻ – വിമലൻ
* ജനാർദ്ദനൻ – അനന്തപത്മനാഭന്റെ അച്ഛൻ
* ശോഭ മോഹൻ – അനന്തപത്മനാഭന്റെ അമ്മ
* കെ.പി.എ.സി. ലളിത – സാവിത്രിയുടെ വളർത്തമ്മ
* ശ്രീലത നമ്പൂതിരി – ഏലപ്പാറ ഏലിയാമ്മ
* ഗീഥ സലാം – ബ്രോക്കർ
* കലാഭവൻ ഹനീഫ് – ഡോ. ബാലരാമ പിഷാരടി
* കലാഭവൻ ഷാജോൺ – മ്യൂസിക് ആൽബം ഡയറക്ടർ

## സംഗീതം

## അവലംബം

## പുറത്തേക്കുള്ള കണ്ണികൾ
* ''ഈ തിരക്കിനിടയിൽ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
ടാങ്കർ (കപ്പൽ)

ദ്രാവക രൂപത്തിലുള്ള ചരക്കുകൾ കയറ്റിക്കൊണ്ടു പോകാനുപയോഗിക്കുന്ന കപ്പലാണ് **ടാങ്കർ**. മിക്കപ്പോഴും കപ്പലിന്റെ നീളത്തോളം വരുന്ന എണ്ണ ടാങ്കുകൾ ഇവയിൽ കാണും.

## ടാങ്കറുകളുടെ വിധം

പൊതുവേ നാലു വിഭാഗം ടാങ്കറുകളുണ്ട്; 
*എണ്ണ ടാങ്കറുകൾ 
*രാസ പദാർഥങ്ങൾ കൊണ്ടു പോകാനുള്ള രാസവാഹക ടാങ്കറുകൾ 
*ശീതീകരിച്ചു ദ്രാവക രൂപത്തിലുള്ള വാതകം കൊണ്ടു പോകുന്ന ടാങ്കറുകൾ 
*വെള്ളം/അയിര്/ബൾക്ക്/എണ്ണ/ധാന്യം എന്നിവ കൊണ്ടുപോകുന്ന 'OBO' (ore/bulk/oil) ടാങ്കറുകൾ.

## ടാങ്കർനിർമ്മാണം

1886-ൽ ജർമനിയിലാണ് ആദ്യ ടാങ്കർ നിർമിച്ചത്. ഇതിന് 300 മെട്രിക് ടൺ എണ്ണ വഹിക്കാനുള്ള ശേഷി ഉണ്ടായിരുന്നു. രണ്ടാം ലോകയുദ്ധം പെട്രോളിയത്തിനുള്ള ആവശ്യം വ്യാപകമാക്കിയത് ടാങ്കർ നിർമ്മാണത്തിനു പ്രചോദനമായി ഭവിച്ചു. ഏറ്റവും ബൃഹത്തായ 'ULCC' (അൾട്രാ-ലാർജ് ക്രൂഡ് കാരിയർ) എന്നയിനം ടാങ്കറിന് ഏകദേശം 500,000 ഡെഡ് വെയ്റ്റ് ടൺ ഭാരശേഷി ഉണ്ടായിരുന്നു.

## പ്രവർത്തനം

ടാങ്കറിനു ഭാരിച്ച നിർമ്മാണ ചെലവാണുള്ളത്. അപൂർവം ചില സ്വകാര്യ ഏജൻസികൾക്കു ടാങ്കറുകളുടെ ഉടമസ്ഥാവകാശം ഉണ്ടെങ്കിലും മിക്കപ്പോഴും വൻകിട എണ്ണ കമ്പനികൾക്കായിരിക്കും ഭൂരിപക്ഷം ടാങ്കറുകളുടേയും ഉടമസ്ഥതയുള്ളത്. ഇവയ്ക്ക് നിശ്ചിത സഞ്ചാരപാതകളും കാണും. ടാങ്കർ നിർമ്മാണം, പ്രവർത്തനം എന്നിവയെ വിലയിരുത്തുന്നത് ഇന്റർഗവൺമെന്റൽ മാരിടൈം കൺസൽറ്റേറ്റീവ് ഓർഗനൈസേഷൻ (IMCO) എന്ന പേരിലറിയപ്പെടുന്ന സംഘടനയാണ്. സമുദ്ര മലിനീകരണ നിയന്ത്രണം, കപ്പലോട്ട സുരക്ഷ, ആവശ്യമായ അഗ്നിശമന സൗകര്യങ്ങൾ, നിർമ്മാണ രീതിയിലുള്ള ആഗോള സഹകരണം, സഞ്ചാരപാത നിർണയനം തുടങ്ങി ടാങ്കറുമായി ബന്ധപ്പെട്ട വിവിധ മേഖലകളെ സംബന്ധിച്ചുള്ള ഗവേഷണങ്ങളും ഈ സംഘടനയുടെ നേതൃത്വത്തിൽ നടന്നുവരുന്നുണ്ട്.

## അവലംബം

## പുറത്തേക്കുള്ള കണ്ണികൾ
*https://www.google.co.in/search?q=Tanker+%28ship%29&hl=en&client=firefox-beta&hs=uVo&rls=org.mozilla:en-US:official&prmd=imvns&tbm=isch&tbo=u&source=univ&sa=X&ei=ggyRT_eyEcjXrQe20I2bBQ&ved=0CEUQsAQ&biw=1011&bih=601&sei=kAyRT9y4OY3QrQej1o2KBQ Images for Tanker (ship)
*http://www.densatankers.com/
*http://www.tc.gc.ca/eng/mediaroom/backgrounders-b03-m002-1861.htm
*http://www.shipindia.com/services/tankers.aspx 

## വീഡിയോ
*http://www.youtube.com/watch?v=4qDgn6G00KM
*http://www.youtube.com/watch?v=r8p5iSHmSBY

വർഗ്ഗം:കപ്പലുകൾ
സംസ്ഥാനപാത 37 (കേരളം)

കേരളത്തിലെ ഒരു സംസ്ഥാനപാതയാണ് **SH 37 (സംസ്ഥാനപാത 37)**. പത്തനംതിട്ട ജില്ലയിലെ അടൂരിൽ നിന്നും ആരംഭിച്ച്, കൊല്ലം ജില്ലയിലെ ശാസ്താംകോട്ട എന്ന പ്രദേശത്താണ് ഈ പാത അവസാനിക്കുന്നത്. 18.2 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
അടൂർ - തുവയൂർ - ഭരണിക്കാവ് കവല - ശാസ്താംകോട്ട

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ഊമക്കുയിൽ പാടുമ്പോൾ

സിദ്ദിഖ് ചേന്ദമംഗല്ലൂർ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഊമക്കുയിൽ പാടുമ്പോൾ***. മാളവിക നായർ ആണ് ഈ കുട്ടികളുടെ ചലച്ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്. ആകാശ് റോഷൻ, ശങ്കർ, സംഗീത രാജേന്ദ്രൻ എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## കഥാതന്തു
മലയാള ഭാഷയെയും കവിതയെയും സ്നേഹിക്കുന്ന റീമ (മാളവിക നായർ) എന്ന മുസ്ലീം പെൺകുട്ടിയുടെ കഥയാണ് ഈ ചിത്രം പറയുന്നത്. മാതാപിതാക്കളുടെ നിർബന്ധത്തിനു വഴങ്ങി ഒരു ഇംഗ്ലീഷ് മീഡിയം സ്കൂളിലേക്ക് പോകേണ്ടി വരുമ്പോൾ ഈ കുട്ടി അനുഭവിക്കേണ്ടി വരുന്ന മാനസികസംഘർഷങ്ങളെ കുറിച്ചാണ് ഈ ചിത്രം.

## അഭിനേതാക്കൾ
* മാളവിക നായർ – റീമ
* ആകാശ് റോഷൻ
* ശങ്കർ
* സംഗീത രാജേന്ദ്രൻ
* നിലമ്പൂർ ആയിഷ

## സംഗീതം

## പുരസ്കാരങ്ങൾ
; കേരളസംസ്ഥാന ചലച്ചിത്രപുരസ്കാരം
* നിലമ്പൂർ ആയിഷ – മികച്ച രണ്ടാമത്തെ നടി
* മാളവിക നായർ – മികച്ച ബാലതാരം

## അവലംബം

## പുറത്തേക്കുള്ള കണ്ണികൾ
* ''ഊമക്കുയിൽ പാടുമ്പോൾ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
സംസ്ഥാനപാത 34 (കേരളം)

കേരളത്തിലെ ഒരു സംസ്ഥാനപാതയാണ് **SH 34 (സംസ്ഥാനപാത 34)**. കോഴിക്കോട് ജില്ലയിലെ കൊയിലാണ്ടിയിൽ നിന്നും ആരംഭിച്ച്, മലപ്പുറം ജില്ലയിലെ എടവണ്ണ എന്ന പ്രദേശത്താണ് ഈ പാത അവസാനിക്കുന്നത്. 44 കിലോമീറ്റർ നീളമുണ്ട്.

## കടന്നുപോകുന്ന പട്ടണങ്ങൾ
കൊയിലാണ്ടി - ഉള്ള്യേരി - ബാലുശ്ശേരി - പൂനൂർ -  താമരശ്ശേരി - കൂടത്തായി - ഓമശ്ശേരി - മുക്കം - അരീക്കോട് - എടവണ്ണ

## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 33 (കേരളം)

കേരളത്തിലെ ഒരു സംസ്ഥാനപാതയാണ് **SH 33 (സംസ്ഥാനപാത 33)**. ഇടുക്കി ജില്ലയിലെ തൊടുപുഴയിൽ നിന്നും ആരംഭിച്ച്, ഇടുക്കി ജില്ലയിലെ കുമളി എന്ന പ്രദേശത്താണ് ഈ പാത അവസാനിക്കുന്നത്. 92.1 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
തൊടുപുഴ കവല (സംസ്ഥാനപാത 8) - മുട്ടം - കുരുതിക്കുളംം- തുബ്ബച്ചി-കരിപ്പിലങ്ങാട് - മീന്മുട്ടി - പൈനാവ് കവല - ഇടുക്കി ഡാമിലേക്കുള്ള റോഡ് തുടങ്ങുന്നു - കട്ടപ്പന കവല - പുളിയന്മല - മൂന്നാർ - കുമളി റോഡിൽ ചേരുന്നു

## അവലംബം

വർഗ്ഗം:കേരളത്തിലെ സംസ്ഥാനപാതകൾ
നിത്യസഹായമാതാവ്

യേശുവിന്റെ അമ്മ മറിയത്തിന് അതേ പേരുള്ള പതിനഞ്ചാം നൂറ്റാണ്ടിലെ ഒരു ബൈസാന്തിയ ചിത്രവുമായി ബന്ധപ്പെടുത്തി ഒൻപതാം പീയൂസ് മാർപ്പാപ്പ നൽകിയ ഒരു പേരാണ് **നിത്യസഹായമാതാവ്**.

1499 മുതൽ റോമിൽ ഉണ്ടായിരുന്ന നിത്യസഹായമാതാവിന്റെ ചിത്രം ഇപ്പോൾ അവിടത്തെ വിശുദ്ധ അൽഫോൻസ് ലിഗോരിയുടെ പള്ളിയിലാണ്. പൗരസ്ത്യ ഓർത്തഡോക്സ് പാരമ്പര്യത്തിൽ ഈ ചിത്രം, "പീഡാനുഭവത്തിന്റെ കന്യക", "പീഡാനുഭവത്തിന്റെ ദൈവജനനി" എന്നൊക്കെ അറിയപ്പെടുന്നു.  
 
അതിന്റെ പ്രചാരകരായി നിയോഗിക്കപ്പെട്ട റിഡംപ്റ്റെറിസ്റ്റ് മിഷനറിമാരുടെ പരിശ്രമഫലമായി ഈ ചിത്രം, കത്തോലിക്കാ രാജ്യങ്ങളിൽ പ്രത്യേകിച്ചും, ഏറെ ജനപ്രീതി നേടുകയും അതിന്റെ പകർപ്പുകൾ വ്യാപകമായി പ്രചരിക്കുകയും ചെയ്തു. കുടുംബങ്ങളിലും വ്യാപാരസ്ഥാപനങ്ങളിലും പൊതുവാഹനങ്ങളിലും ചിത്രം സ്ഥാപിക്കപ്പെട്ടു. വിശുദ്ധമറിയവുമായി ബന്ധപ്പെട്ട മതപരമായ കലാസൃഷ്ടികൾ പ്രചരിപ്പിക്കാൻ മാർപ്പാപ്പയുടെ അനുമതി കിട്ടിയിരിക്കുന്ന ഏക പുരോഹിതസംഘടന ആണ് റിഡെംപ്റ്ററിസ്റ്റ് മിഷനറിമാർ..

ഈ ചിത്രത്തിന്റെ പ്രചാരണം 1865-ൽ റിഡെംപ്റ്ററിസ്റ്റ് മിഷനറിമാരെ ഏല്പിച്ച ഒൻപതാം പീയൂസ് മാർപ്പാപ്പയും അതിന്റെ ഒരു പകർപ്പ് 2001-ൽ ദമാസ്കസിലെ ഉമ്മയാദ് മോസ്ക് സന്ദർശനത്തിനിടെ അവിടത്തെ പുരോഹിതനു നൽകിയ ജോൺ പോൾ രണ്ടാമൻ മാർപ്പാപ്പയും ഇതിന്റെ ചരിത്രവുമായി ബന്ധപ്പെട്ടവരാണ്. .

റോമൻ കത്തോലിക്കാ സഭയിൽ നിത്യസഹായമാതാവിന്റെ തിരുനാളായി ആഘോഷിക്കപ്പെടുന്നത് ജൂൺ 27 ആണ്. ബുധാനാഴ്ചകളിലോ ശനിയാഴ്ചകളിലോ നിത്യസഹായമാതാവിന്റെ നൊവേനയും ചൊല്ലുന്നു. നൊവേനയെ തുടർന്ന് വിശുദ്ധ കുർബ്ബാനയുടെ വാഴ്വും പതിവുണ്ട്.
## അവലംബം


വർഗ്ഗം:മറിയം
അച്ഛന്റെ ആൺമക്കൾ

ചന്ദ്രശേഖരൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***അച്ഛന്റെ ആൺമക്കൾ***. ശരത് കുമാർ, മേഘന രാജ്, നെടുമുടി വേണു എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. സതീഷ് മണ്ണൂരിന്റെ കഥയ്ക്ക് എൻ.എം. നവാസാണ് തിരക്കഥയും സംഭാഷണവും രചിച്ചത്.

## അഭിനേതാക്കൾ
* ശരത് കുമാർ – നരസിംഹൻ
* മേഘന രാജ് – മീര
* നെടുമുടി വേണു – മാധവ മേനോൻ
* ജഗദീഷ് – നന്ദഗോപൻ
* ലക്ഷ്മി ശർമ്മ – മീന
* വിജയരാഘവൻ
* ശിവജി ഗുരുവായൂർ
* ബൈജു
* തലൈവാസൽ വിജയ്

## സംഗീതം

## അവലംബം

## പുറത്തേക്കുള്ള കണ്ണികൾ
* അച്ഛന്റെ ആൺമക്കൾ – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
കരകുളം ഗ്രാമീണ പഠനകേന്ദ്രം

തിരുവനന്തപുരം ജില്ലയിലെ നെടുമങ്ങാട് താലൂക്കിൽ സ്ഥിതി ചെയ്യുന്ന ഒരു പഠന ഗവേഷണ സ്ഥാപനമാണ്കരകുളം ഗ്രാമീണ പഠനകേന്ദ്രം.

## അവലംബം

വർഗ്ഗം:കേരളത്തിലെ ഗവേഷണസ്ഥാപനങ്ങൾ
സംസ്ഥാനപാത 32 (കേരളം)

കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് **SH 32 (സംസ്ഥാനപാത 32)**. കോട്ടയം ജില്ലയിലെ അതിരമ്പുഴയിൽ നിന്നും ആരംഭിച്ച്, കോട്ടയം ജില്ലയിലെ പൂഞ്ഞാർ എന്ന പ്രദേശത്താണ് ഈ പാത അവസാനിക്കുന്നത്. 37.9 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
ആതിരമ്പുഴ - എം സി റോഡ് മറി കടക്കുന്നു - ചേർപ്പുങ്കൽ - സംസ്ഥാനപാത 08 ചേരുന്നു - പാലാ ചന്ത - ഭരണങ്ങാനം ടൗൺ - ഈരാറ്റുപേട്ട ടൗൺ - പൂഞ്ഞാർ

## അവലംബം
സംസ്ഥാനപാത 31 (കേരളം)

കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് **SH 31 (സംസ്ഥാനപാത 31)**. കാസർഗോഡ് ജില്ലയിലെ ചെർക്കലയിൽ നിന്നും ആരംഭിച്ച്, കേരളസംസ്ഥാനത്തിന്റെ വടക്കേ അതിർത്തിയിലാണ് ഈ പാത അവസാനിക്കുന്നത്. 28.8 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
ചെർക്കള (ദേശീയപാത66) - ബദിയഡുക്ക കവല - SPP റോഡ് joins - അടക്കസ്ഥല - സംസ്ഥാന
അതിർത്തി

## അവലംബം
സംസ്ഥാനപാത 30 (കേരളം)

കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് **SH 30 (സംസ്ഥാനപാത 30)**. കണ്ണൂർ ജില്ലയിലെ തലശ്ശേരിയിൽ നിന്നും ആരംഭിച്ച്, കണ്ണൂർ ജില്ലയിലെ സംസ്ഥാന അതിർത്തിയായ കൂട്ടുപുഴ എന്ന പ്രദേശത്താണ് ഈ പാത അവസാനിക്കുന്നത്. 55.1 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
തലശ്ശേരി - ദേശീയപാത 17 - കതിരൂർ - നിർമ്മലഗിരി കോളേജ് - മട്ടന്നൂർ - ഇരിട്ടി - വള്ളിത്തോട് - കിളിയന്തറ - കൂട്ടുപുഴ - സംസ്ഥാന
അതിർത്തി

## അവലംബം

വർഗ്ഗം:കേരളത്തിലെ സംസ്ഥാനപാതകൾ
പി.ആർ. രാജൻ

ലഘുചിത്രം|പി.ആർ. രാജൻ
കേരളത്തിലെ ഒരു രാജ്യസഭാംഗവും സി.പി.ഐ.എം.  നേതാവുമായിരുന്നു **പി.ആർ. രാജൻ**(24 മേയ് 1936 - 19 ഫെബ്രുവരി 2014). സി.പി.ഐ.എം. സംസ്ഥാന കമ്മിറ്റി അംഗമായ രാജൻ നേരത്തെ സർവ്വീസ് സംഘടനാ രംഗത്തിലൂടെയാണ് പൊതു പ്രവർത്തന രംഗത്തെത്തിയത്. എൻ.ജി.ഒ. യൂണിയൻ സ്ഥാപകനേതാക്കളിൽ ഒരാളായിരുന്നു. യൂണിയൻ സംസ്ഥാന ജനറൽ സെക്രട്ടറിയായും പിന്നീട് കെ.ജി.ഒ.എ നേതാവുമായി പ്രവർത്തിച്ചു. 
## ജീവിതരേഖ
തൃശ്ശൂർ ജില്ലയിലെ വാടനാപ്പള്ളിയിൽ പി.എസ്. രാമന്റെയും ഏ.കെ. നാരായണിയുടെയും മകനായി ജനിച്ചു.  ബി.എസ്.സി ബിരുദധാരിയാണ്. വിദ്യാർത്ഥി രാഷ്ട്രീയത്തിലൂടെ പൊതു രംഗത്തെത്തി. എൻ.ജി.ഒ യൂണിയൻ സംസ്ഥാന ജനറൽ സെക്രട്ടറിയായും പ്രവർത്തിച്ചിട്ടുണ്ട്. ട്രേഡ്  യൂണിയൻ രംഗത്തും പ്രവർത്തിച്ചു. അടിയന്തരാവസ്ഥയിൽ ഒമ്പത് മാസം ജയിൽവാസമനുഭവിച്ചു. ദേശാഭിമാനി മാനേജരായിരുന്നു.
വിൽപ്പന നികുതി വകുപ്പിൽ ഓഫീസറായിരിക്കെ സർവീസിൽനിന്ന് രാജിവച്ചു.

## തിരഞ്ഞെടുപ്പുകൾ

## അവലംബം


വർഗ്ഗം:1936-ൽ ജനിച്ചവർ

വർഗ്ഗം:മേയ് 24-ന് ജനിച്ചവർ

വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:രാജ്യസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
സംസ്ഥാനപാത 29 (കേരളം)

കേരളത്തിലെ ഒരു സംസ്ഥാനപാതയാണ് **SH 29 (സംസ്ഥാനപാത 29)**. കോഴിക്കോട് ജില്ലയിലെ ദേശീയപാത 17-ൽ നിന്നും ആരംഭിച്ച്, കേരളസംസ്ഥാനത്തിന്റെ അതിർത്തിയിലാണ് ഈ പാത അവസാനിക്കുന്നത്. 97 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
കോഴിക്കോട് (ദേശീയപാത 17) – മലബാർ
ക്രിസ്സ്ത്യൻ 
കോളേജ് - സിവിൽ സ്റ്റേഷൻ, കോഴിക്കോട് - കുന്നമംഗലം - പടനിലം - താമരശ്ശേരി-ചുണ്ടേൽ - മേപ്പാടി - വടുവൻചാൽ - ചോലാടി - അതിർത്തി - ഗുഡല്ലൂർ റോഡിൽ ചേരുന്നു.

## അവലംബം
സംസ്ഥാനപാത 28 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 28 (സംസ്ഥാനപാത 28)**  മലപ്പുറം ജില്ലയിലെ മഞ്ചേരിക്കടുത്ത് വള്ളുവമ്പ്രത്തുനിന്ന് ആരംഭിച്ച് മലപ്പുറം ജില്ലയിലെ തന്നെ മഞ്ചേരി, എടവണ്ണ, നിലമ്പൂർ, എടക്കര, വഴിക്കടവ് എന്നീ പ്രധാന പട്ടണങ്ങളിലൂടെ കടന്നുപോകുന്ന സംസ്ഥാനപാതയാണ്. തമിഴ്നാട്ടിലെ നീലഗിരി ജില്ലയിലെ ഗൂഡല്ലൂർ ആണ് ഈ  പാത അവസാനിക്കുന്നത്. 121.8 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
കോഴിക്കോട് - രാമനാട്ടുകര - കൊണ്ടോട്ടി - മഞ്ചേരി - എടവണ്ണ - നിലമ്പൂർ  - എടക്കര - വഴിക്കടവ് - നാടുകാണി - ഗൂഡല്ലൂർ

## അവലംബം
സംസ്ഥാനപാത 27 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 27 (സംസ്ഥാനപാത 27)**. പാലക്കാട് ജില്ലയിലെ കലക്ട്രേറ്റിന്റെ മുമ്പിലുള്ള ദേശീയപാത 17-ൽ നിന്നും ആരംഭിച്ച്, കേരളസംസ്ഥാനത്തിന്റെ അതിർത്തിയിലാണ് ഈ പാത അവസാനിക്കുന്നത്. 35 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
പാലക്കാട് കളക്ട്രേറ്റ് - കണ്ണാടി - കൊടുവയൂർ - തത്തമംഗലം - മേട്ടുപ്പാളയം കവല, തത്തമംഗലം - അയ്യപ്പങ്കാവ് ക്ഷേത്രം - നന്നിയോട് - മീനാക്ഷീപുരം - (ഗോപാലപുരം - മീനാക്ഷീപുരം റോഡ് ചേരുന്നു) - സംസ്ഥാന അതിർത്തി- റോഡ് പൊള്ളാച്ചിയിലേക്കു പോകുന്നു.

## അവലംബം
ഹുസൈൻ മടവൂർ

ഓൾ ഇന്ത്യ ഇസ്ലാഹി മൂവ്മെന്റ് ജനറൽ സെക്രട്ടറിയും കേന്ദ്ര ന്യൂനപക്ഷ മന്ത്രാലയം കേരള കോ -  ഓഡിനേറ്ററും ആണ് Dr. ഹുസൈൻ മടവൂർ. കാലിക്കറ്റ് സർവകലാശാലയിൽ അഫ്സലുൽ ഉലമാ പരീക്ഷയിലെ ആദ്യ റാങ്ക് ജേതാവാണ് ഹുസൈൻ മടവൂർ.

## ജീവിത രേഖ
### ജനനം കുടുംബം
കേരളം പിറന്ന 1956 ജനുവരി ഒന്നിന് കോഴിക്കോട് ജില്ലയിൽ നരിക്കുനിക്കു സമീപം മടവൂർ പുനത്തുംകുഴിയിൽ പരേതനായ റിട്ട. അധ്യാപകൻ അബൂബക്കർ കോയയുടെയും ഹലീമയുടെയും മകനായി ജനനം. 
മോങ്ങം അൻവാറുൽ ഇസ്ലാം വനിതാ അറബിക് കോളജ് ലക്ചറർ സൽമയാണു ഭാര്യ. ജിഹാദ് (ബിസിനസ്), ജലാലുദ്ദീൻ (റൌളത്തൂൽ 
ഉലൂം അറബിക് കോളജ്), മുഹമ്മദ് (എൻജിനീയറിങ് വിദ്യാർഥി), അബ്ദുല്ല (ഹാഫിസ്), അബൂബക്കർ എന്നിവർ മക്കൾ. കോഴിക്കോട് ഫറോക്കിലാണ് ഇപ്പോൾ സ്ഥിരതാമസം.

### പഠനം
മടവൂർ എയുപി സ്കൂൾ, കൊടുവള്ളി ഹൈസ്കൂൾ എന്നിവിടങ്ങളിൽ പ്രാഥമിക പഠനം. ഫാറൂഖ് റൌളത്തുൽ ഉലൂം അറബിക് കോളജിൽ നിന്ന് 1977ൽ ഒന്നാം റാങ്കോടെ അഫ്സലുൽ ഉലമാ ബിരുദം. 1980 - 85ൽ മക്ക ഉമ്മുൽഖുറാ സർവകലാശാലയിൽനിന്ന് ഇസ്ലാമിക പഠനത്തിൽ ഉന്നതബിരുദം. 1988ൽ അലിഗഢ് മുസ്ലിം സർവകലാശാലയിൽനിന്ന് അറബിക് ഭാഷയിലും സാഹിത്യത്തിലും ബിരുദാനന്തര ബിരുദം. 2004ൽ കാലിക്കറ്റ് സർവകലാശാലയിൽനിന്ന് പിഎച്ച്ഡി. മക്ക, മദീന വിശുദ്ധ നഗരങ്ങളിലെ ഇന്ത്യൻ പണ്ഡിത സാന്നിധ്യവും സേവനവും സംബന്ധിച്ച ഗവേഷണത്തിനാണ് കാലിക്കറ്റ് സർവകലാശാലയിൽനിന്ന് പിഎച്ച്ഡി നേടിയത്. മക്കയിലും മദീനയിലും സേവനം ചെയ്യുന്ന 31 ഇന്ത്യൻ പണ്ഡിതരുടെ ചരിത്രമാണ് ഈ ഗവേഷണത്തിൽ അനാവരണം ചെയ്യുന്നത്.

1972ൽ മുജാഹിദ് വിദ്യാർഥി സംഘടനാ (എം.എസ്.എം.) പ്രവർത്തകനായ ഇദ്ദേഹം പതിനെട്ടാം വയസ്സിൽ എം.എസ്.എം. കോഴിക്കോട് ജില്ലാ ജനറൽ സെക്രട്ടറിയായി. 1977ൽ സംസ്ഥാന സെക്രട്ടറിയുമായി. മുജാഹിദ് യുവജന സംഘടനയായ ഐഎസ്എം സംസ്ഥാന പ്രസിഡന്റായി 1985ൽ തിരഞ്ഞെടുക്കപ്പെട്ടു; ഒരു വ്യാഴവട്ടക്കാലം ഈ സ്ഥാനത്തു തുടർന്നു. മുജാഹിദ് ഉന്നത സംഘടനയായ കേരള നദ്വത്തുൽ മുജാഹിദീൻ കോഴിക്കോട് ജില്ലാ പ്രസിഡന്റായത് മുപ്പത്തിരണ്ടാം വയസ്സിൽ (1988). 1997ൽ കെ.എൻ.എം. സംസ്ഥാന സെക്രട്ടറിയായി. ഇതേവർഷം തന്നെ മുജാഹിദ് പണ്ഡിത സംഘടനയായ കേരള ജംഇയ്യത്തുൽ ഉലമാ സംസ്ഥാന സെക്രട്ടറിയായി. 2002ൽ മുജാഹിദ് സംഘടനയിലുണ്ടായ പിളർപ്പിനെത്തുടർന്ന് നദ്വത്തുൽ മുജാഹിദീൻ (മടവൂർ വിഭാഗം) ജനറൽ സെക്രട്ടറിയായി. 
കേരളത്തിലെ ഒരു ഇസ്ലാമിക പണ്ഡിതനും ഉറുദു ഭാഷാ പണ്ഡിതനുമാണ് **ഹുസൈൻ മടവൂർ.** നാഷണൽ കൗൺസിൽ ഫോർ പ്രൊമോഷൻ ഓഫ് ഉറുദു ലാംഗ്വേജ് എക്‌സിക്യുട്ടീവ് കമ്മിറ്റി അംഗമായി കേന്ദ്ര സർക്കാർ ഇദ്ദേഹത്തെ നിയമിച്ചു. ഇന്ത്യൻ ഇസ്ലാഹി മൂവ്‌മെന്റ് സെക്രട്ടറി ആണിദ്ദേഹം. 

## വിദ്യാഭ്യാസം
മക്കയിലെ ഉമ്മുൽ ഖുറാ യൂണിവേഴ്‌സിറ്റിയിൽ നിന്ന് അറബി ഭാഷയിൽ ബിരുദവും അലിഗർ യൂണിവേഴ്‌സിറ്റിയിൽ നിന്ന് എം എ യും കാലിക്കറ്റ് യൂണിവേഴ്‌സിറ്റിയിൽ നിന്ന് ഡോക്ടറേറ്റും നേടിയിട്ടുണ്ട് ഇദ്ദേഹം.
## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:കേരളത്തിലെ സലഫി നേതാക്കൾ
സൂസന്ന (ചലച്ചിത്രം)

ടി.വി. ചന്ദ്രൻ സംവിധാനം ചെയ്ത് വാണി വിശ്വനാഥ് പ്രധാന വേഷത്തിലഭിനയിച്ച് 2000-ൽ പുറത്തിറങ്ങിയ മലയാളചലച്ചിത്രമാണ് **സൂസന്ന**. ഈ ചിത്രത്തിനു രണ്ടു കേരളസംസ്ഥാന ചലച്ചിത്രപുരസ്കാരങ്ങൾ ലഭിച്ചിട്ടുണ്ട്. വാണി വിശ്വനാഥിനു മികച്ച രണ്ടാമത്തെ നടിക്കുള്ള പുരസ്കാരവും, ടി.വി. ചന്ദ്രനു ജൂറിയുടെ പ്രത്യേക പരാമർശവുമാണ് ഈ ചിത്രത്തിനു ലഭിച്ചത്. 
## അവലംബം

## പുറമെ നിന്നുള്ള കണ്ണികൾ
* 

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.വി. ചന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജയകുമാർ -ജോൺസൺ ഗാനങ്ങൾ
വർഗ്ഗം:കെ. ജയകുമാറിന്റെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
സംസ്ഥാനപാത 26 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 26 (സംസ്ഥാനപാത 26)**. പാലക്കാട് ജില്ലയിലെ നാട്ടുകാൽ എന്ന പ്രദേശത്ത് നിന്നും ആരംഭിച്ച്, വേലംതാവളം എന്ന സ്ഥലത്താണ് ഈ പാത അവസാനിക്കുന്നത്. 11.6 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
നാട്ടുകാൽ കവല - പാലക്കാട് - പൊള്ളാച്ചി റോഡ് - വേലംതാവളം കവല - റോഡ് തമിഴ് നാട്ടിലേക്കു പോകുന്നു

## അവലംബം
എന്റെ...

രാജേഷ് ടച്ച്റിവർ കഥയും തിരക്കഥയുമെഴുതി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***എന്റെ...*** ഇതോടൊപ്പം ചിത്രീകരിച്ച തെലുഗു പതിപ്പ് *പ്രത്യയം* എന്ന പേരിൽ തീയേറ്ററുകളിലെത്തും. സിദ്ദിഖും അഞ്ജലി പാട്ടിലുമാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സൺ ടച്ച് പ്രൊഡക്ഷൻസിന്റെ ബാനറിൽ എം.എസ്. രാജേഷാണ് ചിത്രം നിർമ്മിച്ചത്.

## കഥാസംഗ്രഹം
സ്‌നേഹമയനായ ഗൃഹനാഥനും നാട്ടുകാർക്ക് സഹായിയുമാണ് ശ്രീനിവാസൻ (സിദ്ദിഖ്). ഹൈദരാബാദിൽ ജോലി ചെയ്യുന്ന അയാൾ ഭാര്യ ഭദ്രയെയും (നീന കുറുപ്പ്) ഏകമകൾ ദുർഗ്ഗയെയും (അഞ്ജലി പാട്ടിൽ) കാണാൻ ഇടയ്ക്കിടെ കേരളത്തിലെ സ്വന്തം ഗ്രാമത്തിലെത്തും. പ്ലസ് ടൂവിന് ഉജ്ജ്വലവിജയം നേടിയ ദുർഗ്ഗ അച്ഛനൊപ്പം താമസിച്ചു പഠിക്കാൻ ഹൈദരാബാദിലേക്ക് പോകുന്നു. തുടർന്നുണ്ടാകുന്ന സംഭവവികാസങ്ങൾ കുടുംബത്തെ വലിയൊരു ദുരന്തത്തിലേക്കു നയിക്കുന്നു.

## അഭിനേതാക്കൾ
* സിദ്ദിഖ് – ശ്രീനവാസൻ 
* അഞ്ജലി പാട്ടിൽ – ദുർഗ്ഗ
* നീന കുറുപ്പ് – ഭദ്ര
* ലക്ഷ്മി മേനോൻ – പത്മ
* രത്‌നശേഖർ റെഡ്ഡി – വിജയ്
* സുനിൽ കുടവട്ടൂർ – ഡ്രൈവർ
* അനൂപ് അരവിന്ദൻ – റെഡ്ഡി
* വാറൻ ജോസഫ് – മുരുകൻ

## നിർമ്മാണം
നിരവധി ഡോക്യുമെന്ററികളും ഇംഗ്ലീഷ്, തെലുഗു ഭാഷകളിൽ ഫീച്ചർ ഫിലിമുകളും സംവിധാനം ചെയ്തിട്ടുള്ള രാജേഷ് ടച്ച്‌റിവർ മലയാളത്തിൽ അരങ്ങേറ്റം കുറിക്കുന്ന ഈ ചിത്രത്തിലൂടെ സിദ്ദിഖ് ആദ്യമായി തെലുങ്കിൽ നായകവേഷം ചെയ്യുകയാണ്. ഹൃദ്യമായ ഒരു കുടുംബകഥ അവതരിപ്പിക്കുന്നതിനൊപ്പം മനുഷ്യക്കടത്ത്, പെൺകുട്ടികൾക്കെതിരെ വർധിച്ചുവരുന്ന പീഡനങ്ങൾ എന്നിവയുമായി ബന്ധപ്പെട്ട വസ്തുതകളും ചിത്രം പ്രേക്ഷകർക്കുമുന്നിലെത്തിക്കുന്നു. രാജേഷിന്റെ ഭാര്യയും ദക്ഷിണേന്ത്യയിലെ പ്രമുഖ മനുഷ്യാവകാശ പ്രസ്ഥാനമായ പ്രജ്വലയുടെ സാരഥിയുമായ സുനിത കൃഷ്ണന്റെ അനുഭവങ്ങളെ ആധാരമാക്കിയാണ് കഥ തയ്യാറാക്കിയിരിക്കുന്നതെന്ന് സംവിധായകൻ പറയുന്നു.

2011 നവംബർ മുതൽ 2012 ജനുവരി വരെ ഹൈദരാബാദ്, രാജമുൻട്രി, ബാംഗ്ലൂർ തുടങ്ങിയ കേന്ദ്രങ്ങളിലാണ് *എന്റെ..* ചിത്രീകരിച്ചത്.

## സംഗീതം
മുരുകൻ കാട്ടാക്കട രചിച്ച ഗാനങ്ങൾക്ക് ഈണം നൽകിയിരിക്കുന്നത് ശരത്തും ശന്തനു മൊയിത്രയുമാണ്. യൂണിവേഴ്സൽ മ്യൂസിക്കാണ് ഗാനങ്ങൾ വിപണനം ചെയ്തിരിക്കുന്നത്.

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
അബ്ദുൽ ഹഖ് അൻസാരി

ഇന്ത്യയിലെ പ്രമുഖ ഇസ്‌ലാമിക പണ്ഡിതനും, ഗ്രന്ഥകാരനുമായിരുന്നു **അബ്ദുൽ ഹഖ് അൻസാരി** (1931-2012). 2003 - 2007 കാലയളവിൽ ഇന്ത്യൻ ജമാഅത്തെ ഇസ്‌ലാമി അമീർ ആയിരുന്നു.

## ജീവിത രേഖ
1931 സെപ്തംബർ 1-ന് ഉത്തർപ്രദേശിലെ പറ്റ്‌നയിൽ ജനിച്ചു. അലീമുദ്ദീൻ അൻസാരിയാണ് പിതാവ്. മാതാവ് റദിയ്യഖാത്തൂൻ. റാംപൂരിലെ ഥാനവി ദർസ്ഗാഹ്, ആലിഗഡ് സർവകലാശാല, അമേരിക്കയിലെ ഹാർവാർഡ് സർവകലാശാല എന്നിവിടങ്ങളിൽനിന്ന് പഠനം പൂർത്തിയാക്കി. സൗദി അറേബ്യയിലെ ഇമാം മുഹമ്മദുബ്‌നു സുഊദ് ഇസ്‌ലാമിക് യൂണിവേഴ്‌സിറ്റിയിൽ ദീർഘകാലം പ്രൊഫസറായി ജോലി ചെയ്തു. 2012 ഒക്ടോബർ 3 ന് അന്തരിച്ചു.

പ്രാഥമിക വിദ്യാഭ്യാസത്തിന് ശേഷം 1950 ൽ റാംപൂരിലെ ഥാനവി ദർസ് ഗാഹിൽ ചേർന്നു. 1953 ൽ അറബി ഇസ്‌ലാമിക വിഷയത്തിൽ ആലി ബിരുദമെടുത്തു. 1955 ൽ അലിഗഢ് സർവകലാശാലയിൽ ചേർന്ന് തത്ത്വശാസ്ത്രത്തിൽ ബിരുദാനന്തരബിരുദവും 1962 ൽ ഡോക്ടറേറ്റും നേടി. 1970 മുതൽ 72 വരെ അമേരിക്കയിലെ ഹാർവാഡ് സർവകലാശാലയിൽ വെച്ച് തിയോളജിക്കൽ സ്റ്റഡീസിൽ ബിരുദം നേടി. പിന്നീട് സഊദി അറേബ്യയിലെ ഇമാം മുഹമ്മദ് ബ്‌നു സഊദ് ഇസ്‌ലാമിക് യൂണിവേഴ്‌സിറ്റിയിൽ പ്രൊഫസറായി ദീർഘകാലം ജോലി ചെയ്തു. അലീഗഢിലെ സെന്റർ ഫോർ റിലീജ്യസ് സ്റ്റജീസ് ആന്റ് റിസർച്ച് ഡയറക്ടറായിരുന്നു. 

അറബി, ഇംഗ്ലീഷ്, ഉർദു ഭാഷകളിൽ എഴുതുകയും പ്രസംഗിക്കുകയും ചെയ്യും. പാർസി, ഹിന്ദി, ഫ്രഞ്ച്, ജർമൻ ഭാഷകളും വശമാണ്. അമേരിക്ക, പാകിസ്താൻ, ഇന്ത്യ, യൂറോപ്യൻ രാജ്യങ്ങൾ എന്നിവിടങ്ങളിൽ നിന്നിറങ്ങുന്ന അക്കാദമിക് ജേർണലുകളിൽ ലേഖനങ്ങൾ എഴുതാറുണ്ട്. ഖൗമി യക് ജീഹതി ഓർ ഇസ്‌ലാം (ഉർദു), മഖ്‌സൂദെ സിന്ദഗി കാ ഇസ്‌ലാമീ തസ്വ്വുർ (ഉർദു), സൂഫിസം ആന്റ് ശരീഅത്ത് (ഇംഗ്ലീഷ്), ഇന്റട്രൊഡക്ഷൻ ടുദി എക്‌സിജീസ് ഓഫ് ഖുർആൻ(ഇംഗ്ലീഷ്), മആലിമുത്തസവ്വുഫിൽ ഇസ്‌ലാമി ഫീ ഫിഖ്ഹി ഇബ്‌നി തൈമിയ്യ (അറബി) എന്നിവയാണ് പ്രസിദ്ധ കൃതികൾ. ഇബ്‌നു തൈമിയ്യ എക്‌സ്പിരട് ഇസ്‌ലാം, കമ്യൂണിറ്റി ഇൻ ദ ക്രീസ് ഓഫ് അത്ത്വഹാവി, ഇബ്‌നു തൈമിയ്യയുടെ രിസാലതുൽ ഉബൂദിയ്യ എന്നിവ ഇംഗ്ലീഷ് വിവർത്തനങ്ങളാണ്.

## മരണം
2012 ഒക്ടോബർ 3 ന് അലീഗഢിൽ വെച്ച് അന്തരിച്ചു.

## അവലംബം

വർഗ്ഗം:തത്ത്വചിന്തകർ
വർഗ്ഗം:2012-ൽ മരിച്ചവർ
വർഗ്ഗം:ഒക്ടോബർ 3-ന് മരിച്ചവർ
വർഗ്ഗം:1931-ൽ ജനിച്ചവർ
വർഗ്ഗം:സെപ്റ്റംബർ 1-ന് ജനിച്ചവർ
വർഗ്ഗം:ഇന്ത്യയിലെ ജമാഅത്തെ ഇസ്ലാമി നേതാക്കൾ
പാഠം ഒന്ന്: ഒരു വിലാപം

ആര്യാടൻ ഷൌക്കത്ത് തിരക്കഥയെഴുതി, ടി.വി. ചന്ദ്രൻ  സംവിധാനം ചെയ്ത് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് **പാഠം ഒന്ന്: ഒരു വിലാപം**. ഈ ചിത്രത്തിൽ ഷാഹിന എന്ന പെൺകുട്ടിയായി അഭിനയിച്ച മീര ജാസ്മിനു് 2003-ലെ മികച്ച നടിക്കുള്ള ദേശീയ ചലച്ചിത്രപുരസ്കാരവും കേരള ചലച്ചിത്രപുരസ്കാരവും ലഭിച്ചു.

## കഥാപാത്രങ്ങളും അഭിനേതാക്കളും
* മീര ജാസ്മിൻ ഷാഹിന
* എം.ആർ. ഗോപകുമാർ - അബ്ദു
* ഇർഷാദ് - റസാഖ്
* മാമുക്കോയ ഹസ്സൻ മൊയ്തു
* സുജ കാർത്തിക ജാനകിക്കുട്ടി
* റോസ്ലിൻ

## അവലംബം

## പുറമെ നിന്നുള്ള കണ്ണികൾ
* 

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.വി. ചന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വേണുഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ